
 CAPITOLUL 1 DEFINIŢII ŞI ABREVIERI

1.1 DEFINIŢII  
Beneficiar - Grup operațional (parteneriat) care a realizat un proiect cooperare şi care a încheiat un Contract de Finanţare cu AFIR pentru accesarea fondurilor europene prin FEADR. 

Cererea de Finanţare – reprezintă solicitarea completată electronic pe care potenţialul beneficiar o înaintează pentru aprobarea contractului de finanţare a proiectului de investiţii în vederea obţinerii finanţării nerambursabile;

Comercializarea produselor agricole, conform definiţiei din R(UE) 651/2014 înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de un producător primar către consumatorii finali este considerată comercializare de produse agricole în cazul în care s desfășoară în spații separate, rezervate acestei activități;

Derularea proiectului – reprezintă totalitatea activităților efectuate de beneficiarul FEADR de la semnarea Contractului de Finanțare până la finalul perioadei de monitorizare a proiectului. 

Eligibil - reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul Solicitantului, Cererea de Finanţare şi Contractul de Finanţare pentru FEADR. 

Evaluare - acţiune procedurală prin care documentaţia pentru care se solicită finanţare este analizată pentru verificarea îndeplinirii criteriilor de eligibilitate şi pentru selectarea proiectului în vederea contractării. 

Fermier - persoană fizică sau juridică (de drept public sau privat) sau un grup de persoane fizice sau juridice, indiferent de statutul juridic pe care un astfel de grup şi membrii săi îl deţin în temeiul legislaţiei naţionale, a cărui exploataţie se situează pe teritoriul RO şi care desfăşoară o activitate agricolă. 

Fişa măsurii - descrie motivaţia sprijinului financiar nerambursabil oferit, obiectivele submăsurii, aria de aplicare şi acţiunile prevăzute, tipul de investiţie, menţionează categoriile de beneficiar şi tipul sprijinului. 

Fonduri nerambursabile - fonduri acordate unei persoane fizice sau juridice în baza unor criterii de eligibilitate pentru realizarea unor operațiuni încadrate în aria de finanţare a submăsurilor 16.1 și 16.1a şi care nu trebuie returnate – singurele excepţii sunt nerespectarea condiţiilor contractuale şi nerealizarea operațiunilor conform proiectului aprobat de AFIR. 

Grup de fermieri – grupuri de agricultori, fermieri activi, care participă pentru prima dată la o

schemă de calitate eligibilă;
Întreprindere autonomă - întreprinderea care deţine mai puţin de 25% din capitalul social şi/sau drepturile de vot în structura altor întreprinderi şi/ sau alte întreprinderi deţin mai puţin de 25% în întreprinderea dumneavoastră. 

Întreprindere parteneră - întreprinderea care nu este clasificată ca întreprindere legată şi între care există următoarea relaţie: întreprinderea (din amonte) deţine, individual sau în comun cu una ori mai multe întreprinderi legate, 25% sau mai mult din capitalul social ori din drepturile de vot ale unei alte întreprinderi (din aval). 

Întreprindere legată - întreprinderea care deţine peste 50% din capitalul social şi /sau drepturile de vot în structura altor întreprinderi, în amonte sau în aval, conform prevederilor art. 44 din Legea nr. 346/2004. 
Participarea pentru prima dată la o schemă de calitate – perioada de maximum 5 ani de la data obținerii de către fermier/grupul de fermieri a certificatului de conformitate pentru produsul agricol/alimentar obținut în cadrul schemelor de calitate, perioadă în care beneficiarul trebuie să își mențină certificarea neîntreruptă (viza anuală/certificarea organismului de certificare acreditat).

Partener - persoană fizică sau juridică română (de drept public sau privat), care acționează pentru atingerea scopului comun stabilit, în conformitate cu prevederile Acordului de Parteneriat. Exemplu: o asociaţie profesională, organizație neguvernamentală, o înterprindere privată etc.

Produse agricole – produsele enumerate în Anexa I la Tratatul de Instituire al Comunității Europene;

Produse alimentare – produsele alimentare care nu sunt produse agricole și care sunt enumerate în anexa I la Regulamentul (UE) nr. 1151/2012 al Parlamentului European și al Consiliului;

Reprezentantul legal - este persoana desemnată să reprezinte solicitantul în relația cu AFIR, conform legislației în vigoare. 

Schemă de calitate europeană – înseamnă sistemele instituite de titlurile II, III şi IV din

Regulamentul (UE) nr. 1151/2012, respectiv prin Regulamentul nr. 834/2007 al Consiliului din

28 iunie 2007 privind producţia ecologică şi etichetarea produselor ecologice;
Solicitant - un parteneriat, potenţial beneficiar al sprijinului nerambursabil din FEADR.

 Grup de Acțiune Locală (GAL) – parteneriat public-privat alcătuit din reprezentanți ai sectoarelor public, privat și societatea civilă;

 LEADER – Măsură din cadrul PNDR ce are ca obiectiv dezvoltarea comunităților rurale ca urmare a implementării strategiilor elaborate de către GAL. Provine din limba franceză „Liaisons Entre Actions de Developpement de l’Economie Rurale” – „Legături între Acțiuni pentru Dezvoltarea Economiei Rurale”; 

 Măsură – definește aria de finanțare prin care se poate realiza cofinanțarea proiectelor (reprezintă o sumă de activități cofinanțate prin fonduri nerambursabile);

 Strategie de Dezvoltare Locală - Document ce trebuie transmis de potențialele GAL-uri către Autoritatea de Management și care va sta la baza selecției acestora. Prin acest document se stabilesc activitățile și resursele necesare pentru dezvoltarea comunităților rurale și măsurile specifice zonei LEADER;

1.2 ABREVIERI 
PNDR – Programul Național de Dezvoltare Rurală;
FEADR – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune;

MADR – Ministerul Agriculturii şi Dezvoltării Rurale; 

DGDR - AM PNDR – Direcția Generală Dezvoltare Rurală - Autoritatea de Management pentru Programul Naţional de Dezvoltare Rurală;

AFIR – Agenţia pentru Finanţarea Investiţiilor Rurale;

DATLIN – Direcția Asistență Tehnică, LEADER și Investiții Non-agricole din cadrul AFIR;

DIBA – Direcția Infrastructură de Bază și de Acces din cadrul AFIR;

DAF – Direcția Active Fizice din cadrul AFIR;

DPDIF – Direcția Plăți Directe și Instrumente Financiare din cadrul AFIR;

OJFIR – Oficiul Judeţean pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene);

CRFIR – Centrul Regional Pentru Finanţarea Investiţiilor Rurale;

SDL – Strategia de Dezvoltare Locală;
SL – Serviciul LEADER din cadrul Direcției Asistență Tehnică, LEADER și Investiții Non-agricole  din cadrul AFIR;
SLIN – CRFIR – Serviciul LEADER și Investiții Non-agricole din cadrul Centrului Regional pentru Finanțarea Investițiilor Rurale;
SLIN – OJFIR – Serviciul LEADER și Investiții Non-agricole din cadrul Oficiului Județean pentru Finanțarea Investițiilor Rurale;
CE SLIN – CRFIR/OJFIR – Compartimentul Evaluare, din cadrul Serviciului LEADER și Investiții Non-agricole - Centrul Regional pentru Finanțarea Investițiilor Rurale/Oficiul Județean pentru Finanțarea Investițiilor Rurale;
CI SLIN – CRFIR/OJFIR  –  Compartimentul Implementare, din cadrul Serviciului LEADER și Investiții Non-agricole -  Centrul Regional pentru Finanțarea Investițiilor Rurale/Oficiul Județean pentru Finanțarea Investițiilor Rurale;

SAFPD – CRFIR – Serviciul Active Fizice și Plăți Directe din cadrul Centrului Regional pentru Finanțarea Investițiilor Rurale;

SAFPD – OJFIR – Serviciul Active Fizice și Plăți Directe din cadrul Oficiului Județean pentru Finanțarea Investițiilor Rurale;

CE – SAFPD – OJFIR/CRFIR – Compartimentul Evaluare, din cadrul Serviciului Active Fizice și Plăți Directe - Oficiul Județean pentru Finanțarea Investițiilor Rurale/Centrul Regional pentru Finanțarea Investițiilor Rurale;

SIBA – CRFIR  –  Serviciul Infrastructură de Bază și de Acces din cadrul Centrului Regional pentru Finanțarea Investițiilor Rurale;

CE – SIBA – CRFIR  –  Compartimentul Evaluare, din cadrul Serviciului Infrastructură de Bază și de Acces - Centrul Regional pentru Finanțarea Investițiilor Rurale.

CAPITOLUL 2 PREVEDERI GENERALE

2.1 CONTRIBUŢIA MĂSURII 3/3A–  ” SCHEME DE CALITATE PENTRU PRODUSE AGRICOLE ȘI ALIMENTARE” LA DOMENIILE DE INTERVENŢIE 
Măsura 3/3A din cadrul SDL 2014-2020 a GAL Valea Muntelui corespunde obiectivelor art. 16 al Regulamentului (UE) nr. 1305/2013  şi contribuie la domeniile de intervenție:

· - principal 3A îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale;

· secundar 2A îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole.
Materia primă disponibilă la nivelul întregii zone a Valea Muntelui are un potențial încă nevalorificat de recunoaștere și promovare a mărcilor locale. 

Există o tradiție în realizarea anumitor produse alimentare cunoscute ca fiind reprezentative (ex: brânza în coajă de brad) a căror rețete sunt puse în practică de majoritatea crescătorilor de animale. Totuși, lipsa unui control al calității și al circuitului materiei prime, al temperaturii de prelucrare și al depozitării influențează major produsul final. Astfel, deși aspectul și denumirea tradițională obișnuită face referire la același tip de produs, calitățile finale duc la crearea de produse identice ca denumire însă diferite ca aspect și gust.

Spre finalul anului 2013 doar 3 operatori erau atestați de către M.A.D.R. cu 15 produse tradiționale din lapte, 14 produse din categoria legume-fructe și 3 produse din categoria pește. Acest aspect denotă existența unor surse istorice bogate ce pot fi consultate, care coroborate cu suprafața zonei montane majoritare (94,81% din totalul suprafeței teritoriului GAL) constituie un avantaj major în vederea unor noi certificări. 

Modificarea procedurii de atestare a produselor tradiționale prin Ordinul 724/2013 a generat situația din prezent când, în Registrul Național al Produselor Tradiționale actualizat de M.A.D.R. la luna februarie 2016, mai există un singur produs atestat. Exploatația ce a obținut atestarea se află în satul Ciugeș din comuna Palanca și produce ”păstrăv afumat în hârzob de brad”. 

 Oprtunități pentru creșterea valorii unui produs există prin sistemele de calitate de la nivelul Uniunii sau la cele de nivel național, inclusiv schemele de certificare a exploatațiilor pentru produsele agricole și alimentare. Acestea oferă consumatorilor asigurări cu privire la calitatea și la caracteristicile produselor sau ale procesului de producție utilizat ca urmare a participării fermierilor la aceste scheme, conferă valoare adăugată produselor în cauză și sporesc oportunitățile de piață ale acestora.

Totuși procedura de certificare implică o documentație bine justificată, etape de evaluare, cât și costuri restrictive pentru marea majoritate a producătorilor. 

Având în vedere nivele diferite de certificare și faptul că predomină tendința de valorificare primară a materiei prime, se vor sprijini formele de certificare națională, accesibile atât din punct de vedere al costurilor cât și al orientării de creștere graduală a calității produselor, astfel încât pe un orizont de timp de maxim 3 ani să se poată acumula suficientă experiență în respectarea condițiilor de prelucrare astfel încât să poată fi susținute aplicații la  nivele superioare de certificare.

Integrarea unei mărci locale existente într-o operațiune de schemă de calitate va fi de asemenea susținută, în vederea consolidării pe piața locală a formelor asociative sau de cooperare.     

Măsura 3 se încadrează în obiectivul de dezvoltare rurală 1:
Favorizarea competitivităţii agriculturii.
Obiectivul specific al măsurii este:


Consolidarea mărcilor locale și a formelor de cooperare prin susținerea costurilor de atestare pe scheme de calitate naționale pentru minim 3 exploatații.
Măsura contribuie la priorităţile:

P3: Promovarea organizării lanţului alimentar, inclusiv procesarea şi comercializarea produselor agricole, a bunăstării alimentelor şi a gestionării riscurilor în agricultură.
P2: Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare si a gestionării durabile a pădurilor.           

Valoarea adăugată a măsurii 

Cu toate că schema de calitate impune îndeplinirea unor pași premergători de organizare a exploatațiilor, premisa aplicațiilor pe aceste metode este extrem de utilă. Ca beneficiu pe termen scurt, certificarea unui produs ajută la consolidarea acestuia pe piață și completează un întreg ansamblu de funcționare, însă poate crește valoarea comercializării tocmai prin specificul său. Evidențiem astfel o primă posibilitate de obținere a valorii adăugate.

Al doilea beneficiu, indirect obținut pe termen lung, îl va avea zona unde acesta va fi făcut. Orice produs atestat ajunge să poarte cu el, să transmită mai mult decât calități sau specificitate, ajunge să reprezinte o zonă, să o promoveze și să-i dea notorietate. În acest fel se generează valoare adăugată și teritoriului.
2.2 CONTRIBUŢIA PUBLICĂ TOTALĂ A MĂSURII 3/3A
Suma disponibilă pe Măsura 3/3A: 3.000 euro
2.3 TIPUL SPRIJINULUI

Sprijinul public este de max. 1 000 de euro/ exploataţie/ an și se acordă ca rambursare a costurilor eligibile suportate și plătite efectiv de fermieri/ grupuri de fermieri. 
2.4 SUME (APLICABILE) ȘI RATA SPRIJINULUI

Măsura face obiectul Art. 67 (1) c din Reg. (EU) 1303/2013 și își găsește încadrarea la Art. 16(4) din Anexa II la Reg. (EU) 1305/2013.
Sprijinul public reprezintă ajutor financiar nerambursabil și se acordă sub forma unui stimulent anual, pe o perioadă de maxim 3 ani consecutivi de la aderararea pentru prima dată la o schemă de calitate. (ultima cerere plată se va depune până la 30.09.2025).În scopul aplicării prezentului alineat, „costuri fixe” înseamnă costurile aferente aderării la o schemă de calitate care beneficiază de sprijin și cotizația anuală de participare la schema respectivă, inclusiv, dacă este cazul, cheltuielile aferente controalelor necesare pentru verificarea respectării specificațiilor schemei.
Valoarea maximă a sprijinului este de 1.000 euro/an/exploatație.
2.5 LEGISLAŢIE EUROPEANĂ ŞI NAŢIONALĂ APLICABILĂ 
· Legea nr. 31/1990 din 16 noiembrie 1990 privind societăţile comerciale 

· Ordonanţa de Urgenţă nr. 44 din 16 aprilie 2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale

· Legea cooperației agricole nr. 566/2004 (propusă spre modificare legislativă prin proiect de ordonanță – discuții, clarificări)

· Regulamentul (UE) Nr. 1306/2013 privind finanțarea, gestionarea și monitorizarea politicii agricole comune

· Regulamentul Delegat (UE) Nr. 807/2014 de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de introducere a unor dispoziții tranzitorii

· Regulamentul (UE) nr. 1151/2012 al Parlamentului European și al Consiliului

· Regulamentul (CE) nr. 834/2007 al Consiliului

· Regulamentul (CE) nr. 110/2008 al Parlamentului European și al Consiliului

· Regulamentul (CEE) nr. 1601/91 al Consiliului

2.6 ARIA DE APLICABILITATE A MĂSURII (teritoriul acoperit de GAL)

GAL Valea Muntelui cuprinde 7 comune : Ghimeş-Făget, Palanca, Brusturoasa, Agăş, Asău, Dofteana, Poduri și  orașul Dărmăneşti,  din judeţul Bacău.
CAPITOLUL 3 DEPUNEREA PROIECTELOR

3.1 LOCUL DEPUNERII PROIECTELOR

Proiectele vor fi depuse la sediul sediul GAL Valea Muntelui: sat Straja, nr 241, comuna Asău, judeţul Bacău

Proiectele se pot depune doar de către responsabilul legal sau o persoană împuternicită (delegată), între orele: 08:00 – 12:00 de luni până vineri.
3.2  PERIOADA DE DEPUNERE A PROIECTELOR
Proiectele vor fi depuse pe perioada de derulare a sesiunii de selecţie proiecte, indicată în Apelul de selecţie. 

În vederea deschiderii sesiunilor de primire a proiectelor, GAL Valea Muntelui lansează Apeluri de selecție a proiectelor pentru această măsură.

Apelurile de selecţie vor fi publicate/afișate:

• pe site-ul GAL (varianta detaliată);

• la sediul GAL (varianta detaliată, pe suport tipărit);

• la sediile primăriilor partenere GAL (varianta simplificată);

• prin mijloacele de informare mass-media locale/regionale/naționale (varianta simplificată).

Apelul de selecție se lansează cu minimum 30 de zile calendaristice înainte de data limită de depunere a proiectelor, în așa fel încât potențialii beneficiari să aibă timp suficient pentru pregătirea și depunerea acestora.

Data lansării apelului de selecție este data deschiderii sesiunii de depunere a proiectelor la GAL Valea Muntelui.

Atenție! Trebuie evitată depunerea proiectelor în ultimele 5 zile din perioada aferentã Apelului de selecţie pentru ca solicitantul, în cazul constatării neconformității cererii de finanțare, să aibă posibilitatea redepunerii acesteia.

3.3  ALOCAREA PE SESIUNE

Alocarea financiară pentru acestă sesiune este de 3.000 euro.
3.4  PUNCTAJUL MINIM PENTRU  UN PROIECT

Punctajul minim pe care trebuie să îl obţină un proiect pentru a primi finanţare este de 10 puncte .
Proiectele al căror punctaj va fi stabilit, în urma evaluării, sub punctajul minim aferent acestei măsuri nu vor intra în procesul de selecție, respectiv nu pot intra la finanțare.  
CAPITOLUL 4 CATEGORIILE DE BENEFICIARI ELIGIBILI
Beneficiari direcți:

· Exploatațiile membre în cadrul formelor finanțate prin M1/1A și M2/1B

· Fermierii definiți conform Art. 4 din Reg. (EU) 1307/2013

Beneficiari indirecți:

· Formele asociative constituite juridic prin M1/1A

· Formele de coooperare ce integrează un lanț scurt prin M2/1B
Solicitantul trebuie să îndeplinească următoarele condiții:

- să desfășoare activități economice ca persoană fizică autorizată/ întreprindere individuală/ întreprindere familială/ persoană juridică română;

- să acționeze în nume propriu;

- să asigure surse financiare stabile și suficiente pe tot parcursul implementării proiectului;

- să participe pentru prima dată la o schemă de calitate eligibilă;

- să facă dovada respectării specificațiilor schemei eligibile la care participă;

- să îndeplinească condiţia de fermier activ, conform articolului 9 din Regulamentul (UE) nr. 1307/2013;

- să respecte toate cerințele în vigoare referitoare la schema pentru care aplică .

	Atenţie!

Schema pe care aplică fermierul sau grupul de fermieri trebuie să fie certificată în conformitate cu

legislația specifică în vigoare.


Categoriile de beneficiari eligibili care pot primi fonduri nerambursabile sunt:

Persoana fizică autorizată (înfiinţată în baza OUG nr.44/ 2008, cu modificările și completările ulterioare);

Întreprindere individuală (înfiinţată în baza OUG nr.44/ 2008, cu modificările și completările ulterioare);

Întreprindere familială (înfiinţată în baza OUG nr. 44/ 2008, cu modificările și completările ulterioare);

Societate în nume colectiv – SNC (înfiinţată în baza Legii nr. 31/ 1990 republicată, cu modificările și completările ulterioare);

Societate în comandită simplă – SCS (înfiinţată în baza Legii nr. 31/ 1990 republicată, cu modificările şi completările ulterioare);

Societate pe acţiuni – SA (înfiinţată în baza Legii nr. 31/ 1990 republicată, cu modificarile şi completările ulterioare);

Societate în comandită pe acţiuni – SCA (înfiinţată în baza Legii nr. 31/ 1990 republicată, cu modificările şi completările ulterioare);

Societate cu răspundere limitată – SRL (înfiinţată în baza Legii nr. 31/ 1990 republicată, cu modificările şi completările ulterioare);
Societate comercială cu capital privat (înfiinţată în baza Legii nr. 15/ 1990, cu modificările şi completările ulterioare);

Societate agricolă (înfiinţată în baza Legii nr. 36/ 1991 cu modificările şi completările ulterioare);

Societate cooperativă agricolă (înfiinţată în baza Legii nr. 1/ 2005 cu modificările și completările ulterioare, iar investiţiile realizate să deservească interesele propriilor membri);

Cooperativă agricolă (înfiinţată în baza Legii nr. 566/ 2004, cu modificările și completările ulterioare, iar investiţiile realizate să deservească interesele propriilor membri care au calitatea de fermieri activi;

Grup de producători (Ordonanța Guvernului nr. 37/ 2005 privind recunoașterea și funcționarea grupurilor și organizatiilor de producători, pentru comercializarea produselor agricole, cu completările și modificările ulterioare) care deservește interesele membrilor care au calitatea de fermieri activi.
	Atenţie!

În conformitate cu prevederile PNDR 2014-2020 privind asigurarea demarcării între fonduri, Grupurile de Producători recunoscute preliminar din sectorul legume-fructe nu sunt eligibile pentru finanțare prin PNDR (Pilonul II) deoarece sunt finanțate din FEGA (Pilonul I).

În cazul grupurilor de fermieri, sprijinul se acordă fiecărui membru – fermier activ, care participă cu exploatația proprie, pentru prima dată, la o schemă de calitate eligibilă. Fermierii active (membrii ai grupului) care solicită finanțare, nu pot părăsi grupul de fermieri pe toată durata de implementare a proiectului. În caz contrar, sprijinul acordat exploatației membrului respectiv se va recupera.


Nu sunt eligibile la finanțare în cadrul submăsurii 3/3A următoarele categorii de solicitanți/ beneficiari ai măsurilor/ submăsurilor de investiții derulate prin PNDR 2014-2020:

 solicitanții/ beneficiarii care au participat în cadrul aceleiași sesiuni sau în sesiuni diferite la aceeași schemă de calitate (același produs agricol sau alimentar) la momentul depunerii cererii de

finanțare;

 Solicitantii care au aplicat pe Măsura 11 prevăzută în PNDR 2014-2020, inclusiv perioada de conversie, pentru costurile prevăzute la art. 29 ”Agricultura ecologică” din Regulamentul (UE) nr. 1305/2013.

 solicitanții/ beneficiarii, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care nu achită integral datoria faţă de AFIR, inclusive dobânzile și majorările de întârziere până la semnarea Contractelor de finanțare.

CAPITOLUL 5 CONDIŢII MINIME OBLIGATORII PENTRU ACORDAREA SPRIJINULUI
Condiții minime conform Ghidului de implementare a submăsurii 19.2 – „Sprijin pentru implementarea acțiunilor în cadrul Strategiei de Dezvoltare Locală”- versiunea 04
art. 16 alin. (1): 
Pentru participarea pentru prima dată la o schemă de calitate, beneficiarii sprijinului sunt fermieri (cu excepția persoanelor fizice neautorizate) sau grupuri de fermieri legal constituite care îşi desfăşoară activitatea agricolă pe teritoriul României; 

· Solicitantul va face dovada respectării specificațiilor schemei; 

· Solicitantul participă pentru prima dată la o schemă de calitate stabilită pe baza legislației europene sau naţionale; 

· Solicitantul trebuie să îndeplinească condiţia de fermier activ conform articolului 9 din Regulamentul (UE) nr. 1307/2013; 

· Solicitantul trebuie să respecte toate cerințele în vigoare referitoare la schema pentru care acesta aplică; 

· Schema pe care aplică fermierul sau grupul de fermieri este certificată în conformitate cu legislația specifică națională/europeană în vigoare; 

· Sprijinul public reprezentând ajutor financiar nerambursabil se acordă sub forma unui stimulent anual, pe o perioadă de maxim 3 ani consecutivi și este de maximum 1000 euro/exploatație/an. 

5.2 CONDIŢII  MINIME DE ELIGIBILITATE PENTRU ACORDAREA SPRIJINULUI

Se vor avea în vedere următoarele condiţii de eligibilitate conform reglementărilor naţionale:

EG 1. – Solicitantul sprijinului trebuie să se încadreze în categoria beneficiarilor eligibili.
Documente verificate: 

Cerere de finantare

Baza de date a serviciul online RECOM a ONRC

Doc. 3 a). Certificat de înregistrare (inclusiv anexele) eliberat de ONRC conform legislației naționale, cu modificările și completările ulterioare

              b) Hotărâre judecătorească definitivă pronunţată pe baza actului de constituire și a statutului propriu în cazul Societăţilor agricole, însoțită de Statutul Societății agricole

              c) Statut pentru Societatea cooperativă agricolă (înfiinţată în baza Legii nr. 1/2005, cu modificările și completările ulterioare) și Cooperativa agricolă (înfiinţată în baza Legii nr. 566/2004, cu modificările și completările ulterioare), din care să reiasă că acestea se încadrează în categoria societate cooperativă agricolă sau cooperativă agricolă

În cazul solicitanților care primesc punctaj în cadrul principiului asocierii fermierilor și grupurilor de fermieri în cadrul grupurilor de producători (dacă fișa măsurii din SDL prevede aceste criterii de selecție):

‒
Doc. 7a). Statutul grupului de producători

‒
Doc. 7b). Lista membrilor grupului de producători, actualizată la data depunerii cererii de finanțare

‒
Pagina de internet: http://www.madr.ro/grupurile-si-organizatiile-de-producatori-recunoscute.html
EG2 – Solicitantul sprijinului trebuie să îndeplinească condiţia de fermier activ, conform articolului 9 din Regulamentul (UE) nr. 1307/2013.
Documente verificate

Cererea de finanțare

Bazele de date IACS – APIA și/sau ANSVSA/DSVSA
EG3. Schema pe care aplică solicitantul este certificată în conformitate cu legislația specifică UE în vigoare;

Documente verificate

Registrul Sistemelor din domeniul Calităţii Protejate Naţional (RSCPN): http://www.madr.ro/industrie-alimentara/sisteme-de-calitate-europene-si-indicatii-geografice/produse-agricole-si-alimentare.html
Baza de date DOOR a Comisiei Europene: http://ec.europa.eu/agriculture/quality/door/list.html?locale=ro&recordStart=0&filter.dossierNumber=&filter.comboName=&filterMin.milestone__mask=&filterMin.milestone=&filterMax.milestone__mask=&filterMax.milestone=&filter.country=RO&filter.category=&filter.type=&filter.status=REGISTERED
Baza de date E-Spirit-Drinks a Comisiei Europene: http://ec.europa.eu/agriculture/spirits/index.cfm?event=searchIndication
Dosare Tehnice Indicatii Geografice (IG) 2017: http://www.madr.ro/industrie-alimentara/sisteme-de-calitate-europene-si-indicatii-geografice/dosare-tehnice-indicatii-geografice-ig-2017.html
Registrul Naţional al Produselor Montane (RNPM): http://www.madr.ro/industrie-alimentara/sisteme-de-calitate-europene-si-indicatii-geografice/produse-agricole-si-alimentare/produs-montan.html
Baza de date a MADR cu operatorii înregistrați în agricultură ecologică: http://www.madr.ro/agricultura-ecologica.html
Registrul Național al Produselor Tradiționale publicat pe site-ul www.madr.ro
Doc. 6. Fișa de înregistrare a producătorilor în agricultură ecologică, eliberată de DAJ/DAM București

EG4 – Solicitantul trebuie să prezinte un plan de acțiuni care să cuprindă:


descrierea produsului cu care solicitantul aderă la schema de calitate 


detalierea modului în care aderarea la schema de calitate contribuie la adăugarea de plus valoare produsului agricol respectiv și la o mai bună integrare a solicitantului în lanţul agroalimentar


descrierea etapelor pe care solicitantul trebuie să le parcurgă în scopul aderării la schema de calitate, repartizate pe cei cinci ani pentru care se acordă stimulentul financiar


detalierea modului în care solicitantul îndeplinește principiile și criteriile de selecție pentru care și-a acordat punctaj
Documente verificate
Cerere de finanțare

Doc. 1. Plan de acțiuni
EG5. Solicitantul sprijinului trebuie să se angajeze ca, la comercializare, etichetele sau ambalajele produselor obţinute conform schemelor de calitate să fie inscripţionate cu logo-ul aferent schemei;

Documente verificate

Doc. 4. Declarație pe proprie răspundere a solicitantului prin care se angajează ca, la comercializare, etichetele sau ambalajele produselor obținute conform schemelor de calitate, să fie inscripționate cu logo-ul aferent schemei

Criteriile de eligibilitate ale GAL

 EG 6 - Caracteristici specifice ale produselor 

Documente verificate

Doc. 1. Plan de acțiuni
Doc. 12. ALTE DOCUMENTE JUSTIFICATIVE
EG 7 Metode specifice de cultivare sau de producție;
Documente verificate

Doc. 1. Plan de acțiuni
Doc. 12. ALTE DOCUMENTE JUSTIFICATIVE
EG 8
Calități ale produsului final care depășesc semnificativ standardele comerciale aplicabile produselor de larg consum în ceea ce privește sănătatea publică, sănătatea animalelor sau a plantelor, bunăstarea animalelor sau protecția mediului

Documente verificate

Doc. 1. Plan de acțiuni
Doc. 12. ALTE DOCUMENTE JUSTIFICATIVE
EG 9 Dovada identificării surselor istorice.
Documente verificate

Doc. 1. Plan de acțiuni
Doc. 12. ALTE DOCUMENTE JUSTIFICATIVE
CAPITOLUL 6 CHELTUIELI ELIGIBILE ŞI NEELIGIBILE

6.1 ACŢIUNI ELIGIBILE ŞI NEELIGIBILE

Acţiuni eligibile:
· Costurile aferente aderării la o schemă de calitate care beneficiază de sprijin și cotizația anuală de participare la schema respectivă, inclusiv, dacă este cazul, cheltuielile aferente controalelor necesare pentru verificarea respectării specificațiilor schemei;

· Costuri care decurg din activități de informare și promovare puse în aplicare de fermieri/asocieri de fermieri/ grupuri de producători pe piața internă.

Acțiuni neeligibile:
· cheltuieli cu investițiile ce fac obiectul dublei finanțări care vizează aceleași costuri eligibile;

· cheltuieli în conformitate cu art. 69, alin (3) din R (UE) nr. 1303/2013 și anume:

· dobânzi debitoare;

· taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;

· scheme ce fac obiectul Art. 29 din Reg. (EU) 1305/2013.

Acestea au fost stabilite cu respectarea prevederilor din HG nr. 226/2015, Regulamentele (UE) nr. 1305/2013, nr. 1303/2013, PNDR – cap. 8.1 şi fişa tehnică a Sm 19.2  conform prevederilor din Ghidul Solicitantului, aprobat prin OMADR nr. 295/2016.
6.2  TIPURI DE CHELTUIELI ELIGIBILE ȘI NEELIGIBILE

CHELTUIELI ELIGIBILE

Operațiuni/ acțiuni eligibile pentru acordarea sprijinului sunt schemele de calitate și mențiuni de calitate facultative, stabilite pe baza legislației europene:

- Denumire de Origine Protejată (DOP) – Regulamentul (UE) nr. 1151/2012 al Parlamentului European şi al Consiliului din 21 noiembrie 2012 privind sistemele din domeniul calităţii produselor agricole şi alimentare (JO L 343, 14.12.2012, p. 1) , cu modificările și completările ulterioare;

- Indicaţie Geografică Protejată (IGP) – Regulamentul (UE) nr. 1151/2012 al Parlamentului European şi al Consiliului din 21 noiembrie 2012 privind sistemele din domeniul calităţii produselor agricole şi alimentare (JO L 343, 14.12.2012, p. 1) , cu modificările și completările ulterioare;

- Specialitate Tradiţională Garantată (STG) – Regulamentul (UE) nr. 1151/2012 al Parlamentului European şi al Consiliului din 21 noiembrie 2012 privind sistemele din domeniul calităţii produselor agricole şi alimentare (JO L 343, 14.12.2012, p. 1) , cu modificările și completările ulterioare;

- Denumire de origine controlată (DOC), pentru vinuri de calitate – Regulamentul (UE) nr. 251/2014 din 26 februarie 2014 privind definirea, descrierea, prezentarea, etichetarea şi protejarea indicaţiilor geografice ale produselor vitivinicole aromatizate şi de abrogare a Regulamentului (CEE) nr. 1601/91 al Consiliului, cu modificările și completările ulterioare, precum și partea II titlul II capitolul I secţiunea 2 din Regulamentul (UE) nr. 1308/2013 al Consiliului în ceea ce priveşte vinul;

- Indicatie Geografică (IG), pentru vinuri de calitate – Regulamentul (UE) nr. 251/2014 din 26 februarie 2014 privind definirea, descrierea, prezentarea, etichetarea şi protejarea indicaţiilor geografice ale produselor vitivinicole aromatizate şi de abrogare a Regulamentului (CEE) nr. 1601/91 al Consiliului, cu modificările și completările ulterioare, precum și partea II titlul II capitolul I secţiunea 2 din Regulamentul (UE) nr. 1308/2013 al Consiliului în ceea ce priveşte vinul;

- Menţiunea de calitate facultativă „produs montan” – Regulamentul (UE) nr. 1151/2012 al Parlamentului European şi al Consiliului din 21 noiembrie 2012 privind sistemele din   domeniul calităţii produselor agricole şi alimentare (JO L 343, 14.12.2012, p. 1) , completat prin Regulamentul delegat (UE) nr. 665/2014 din 11 martie 2014, cu modificările și completările ulterioare;

- Produse ecologice – Regulamentul (CE) nr. 834/2007 al Consiliului din 28 iunie 2007 privind producţia ecologică şi etichetarea produselor ecologice, precum şi de abrogare a Regulamentului (CEE) nr. 2092/91 (JO L 189, 20.7.2007, p. 1), cu modificările și completările ulterioare;

-  Băuturi spirtoase cu Indicaţie Geografică – Regulamentul (CE) nr. 110/2008 al Parlamentului European şi al Consiliului din 15 ianuarie 2008 privind definirea, desemnarea, prezentarea, etichetarea şi protecţia indicaţiilor geografice ale băuturilor spirtoase şi de abrogare a Regulamentului (CEE) nr. 1576/89 al Consiliului (JO L 39, 13.2.2008, p. 16), cu modificările și completările ulterioare.

Cheltuielile eligibile sunt reprezentate de costurile fixe suportate de fermieri/ grupurile de fermieri ca urmare a participării acestora într-o schemă de calitate și cuprind:

- costurile aferente aderării la o schemă de calitate eligibilă, conform verificării documentației de autoritatea competentă și organismul de certificare respectiv, tarifele percepute de organismele de certificare în cadrul procesului de certificare pentru inițierea certificării, controlul solicitantului, cheltuielile aferente testării în urma căreia se certifică conformitatea cu specificațiile de calitate, evaluarea dosarului solicitantului;

- contributia anuală de participare la schema de calitate către Organismul de control/ certificare;

- cheltuielile aferente controalelor necesare pentru verificarea respectării specificaţiilor schemei pentru verificarea specificațiilor de îndeplinire a conformității anuale;
Acțiunile prin care fermierii/ grupurile de fermieri îndeplinesc obiectivele pentru obținerea produselor agricole/ alimentare în primii 3 ani de la aderarea pentru prima dată la o schema de calitate sunt stabilite în Planul de acțiuni – document care însoțește Cererea de finanțare.

Planul de acțiuni este un formular disponibil pe site-ul GAL și se completează de către solicitant pentru o perioadă de maximum 3 ani, cuprinzând realizarea în etape a următoarelor obiective:

- descrierea produsului cu care solicitantul aderă pentru prima dată la schema de calitate;

- detalierea modului în care aderarea la schema de calitate contribuie la adăugarea de plu valoare produsului agricol respectiv și la o mai bună integrare a solicitantului în lanţul agroalimentar;

- descrierea etapelor pe care solicitantul trebuie să le parcurgă în scopul aderării la schema de calitate, repartizate pe cei cinci ani pentru care se acordă stimulentul financiar;

-  detalierea modului în care solicitantul îndeplinește principiile și criteriile de selecție pentru care și-a acordat punctaj.
Important! Pentru activitățile de promovare, este necesară prezentarea unui program de promovare, care include un plan de informare defalcat pe acțiuni, mijloace și perioade, precum și activităţi de promovare cu rezultate scontate pentru proiectul depus.
CHELTUIELI NEELIGIBILE

Cheltuielile neeligibile vor fi suportate integral de către beneficiarul finanțării.

Cheltuielile efectuate pentru pregătirea documentației și alte costuri administrative necesare managementului depunerii cererii de recunoaștere la COM, pentru un produs nou (ex: caiet de sarcini), sub o schemă de calitate europeană, nu sunt eligibile.
Nu sunt eligibile costurile privind testarea suplimentară ca urmare a neconformității inițiale a produsului.

TVA nu este considerată eligibilă, cu excepția cazului în care nu poate fi recuperată în conformitate cu legislația națională privind TVA.
Prin măsura 3/3A nu se finanţează alte cheltuieli în afara costurilor fixe suportate de fermieri/ grupurile de fermieri ca urmare a participării acestora pentru prima dată într-o schemă de calitate.

Următoarele cheltuieli NU sunt eligibile pentru sprijin în cadrul submăsurii 3/3A privind schemele de calitate:

- cheltuielile suplimentare de testare a rezultatelor ca urmare a încercărilor nereușite sau a retestării în urma constatării neregulilor de către organismul de control;

- costurile și analizele efectuate pentru activitățile de autocontrol;

-  costurile controalelor suplimentare efectuate de organismele de control autorizate pentru a certifica conformitatea cu caietul de sarcini și costul redactării planului de control, costurile solicitate de fermierii/ grupurile de fermieri care au aplicat pe Măsura 11 conform art. 29 Agricultura ecologică din Regulamentul (UE) nr. 1305/ 2013, costurile din perioada de conversie, întrucât produsele obținute în această etapă nu sunt considerate ecologice, ci obținute din agricultura convențională;

- costurile inspecțiilor și/ sau analizelor efectuate în urma constatării neregulilor de către organismul de control;

- cheltuielile aferente produselor pescărești și de acvacultură prevăzute în Anexa I la Tratatul privind funcționarea Uniunii Europene.

Sprijinul pentru activitățile din cadrul acestei măsuri, care nu intră în domeniul de aplicare al articolului 42 din TFUE (pentru scheme de calitate aferente produselor alimentare care nu se încadrează în anexa I la TFUE), va fi acordat în conformitate cu art. 48 din Regulamentul (CE) nr. 702/2014 din 25 iunie 2014 de declarare a anumitor categorii de ajutoare în sectorul agricol și forestier și în zonele rurale pentru a fi compatibile cu piața comună în aplicarea articolelor 107 și 108 din Tratatul privind funcționarea Uniunii Europene.
Atenție! Nu se acordă niciun sprijin în temeiul articolului 16 alineatul (2) din Regulamentul (UE) nr. 1305/2013 pentru acţiunile de informare şi de promovare referitoare la mărci comerciale. TVA nu este considerată eligibilă, cu excepția cazului în care nu poate fi recuperată în conformitate cu legislația națională privind TVA.
CAPITOLUL 7 SELECŢIA PROIECTELOR

7.1 PRINCIPII ŞI CRITERII DE SELECŢIE A PROIECTULUI
Punctajul proiectului se calculează în baza următoarelor principii şi criterii de selecţie:

1. Membru în cadrul unei forme ce a obținut finanțare prin M1/1A sau M2/1B

2. Integrează o marcă locală în identitatea produsului

3. Perioada de implementare maxim 36 de luni de la selectare;

4. Face parte dintr-un lanț scurt;
5. Se regăsește într-una din categoriile de la punctul 4 din Fișa Măsurii – respectiv Beneficiari direcți/indirecți (grup țintă) 
	Nr.
	PRINCIPII ŞI CRITERII DE SELECŢIE
	SCOR

Stabilit de GAL

	P1
	Membru în cadrul unei forme ce a obținut finanțare prin M1/2A sau M2/1B
	10 puncte

	
	Doc. 12 – Alte documente
	

	
	Punctajul se acordă solicitantilor care au contracte semnate în cadrul Măsurilor M1/2A sau M2/1B

Punctajul se acordă proiectelor care au depus ca si document justificativ Contractul de finantare aferent Măsurii M1/1A sau M2/1B 
	10 p

	P2
	Integrează o marcă locală în identitatea produsului
	20 puncte

	
	Doc. 1. Planul de acţiuni 
	

	
	Punctajul se acordă proiectelor care au integrate o marcă locală în cadrul Planului de acțiuni
	20 p

	P3
	Perioada de implementare maxim 36 de luni de la selectare;
	30 puncte

	
	Cererea de finantare 

Doc. 1.Planul de acțiuni
	

	
	Punctajul se acordă proiectelor care au ca și periodă de implementare maxim 36 luni 
	30 p

	P4
	Face parte dintr-un lanț scurt;
	30 puncte

	
	Doc. 1. Planul de acţiuni 
Doc. 12 – Alte documente
	

	
	Punctajul se acordă dacă în planul de actiuni se demonstrează că produsele pentru care se accesează fac parte dintr-un lanţ scurt

Sau 

Se prezintă documente justificative prin care se demonstrează  că produsele pentru care se accesează fac parte dintr-un lanţ scurt
	30 p

	P5
	Se regăsește într-una din categoriile de la punctul 4 din Fișa Măsurii – respectiv Beneficiari direcți/indirecți (grup țintă)
	10 puncte

	
	Anexa 3 - Fişa măsurii
Doc. 1. Planul de acţiuni 
Doc. 3 – Documente constitutive/documente  care să ateste forma de organizare 
Doc. 12 – Alte documente
	

	
	Punctajul se acordă dacă solicitantul se regăsește într-una din categoriile de la punctul 4 din Fișa Măsurii
	10 p

	TOTAL PUNCTAJ
	100 puncte


 Punctajul minim pe care trebuie să îl obţină un proiect pentru a primi finanţare este de 10 puncte.
Procedura de selecţie a GAL, care vine în completarea ghidurilor specifice, respectă următoarele aspecte:

· Promovarea egalităţii dintre bărbaţi şi femei şi a integrării de gen, cât şi prevenirea oricărei dicriminări pe criterii de sex, origine rasială sau etnică, religie sau convingeri, handicap, vârstă sau orientare sexuală

· Stabilirea unor  criterii obiective în ceea ce priveşte selectarea operaţiunilor, care să evite conflictele de interese, care garantează că cel puţin 50% din voturile privind deciziile de selecţie sunt exprimate de parteneri care nu au statutul de autorităţi publice şi permite selecţia prin procedură scrisă.

Criterii de departajare

Pentru proiectele care vor avea acelaşi punctaj departajarea se va face în funcţie de următoarele criterii:

1. Proiecte care integrează o marcă locală

2. Proiecte ai căror solicitanţi sunt Membrii în cadrul unei forme ce a obținut finanțare prin M1/2A sau M2/1B;

3. Proiecte care solicită finanţare pentru produse care fac parte dintr-un lanţ scurt.

Precizări generale:
· Pentru persoanele juridice, la depunerea Cererii de Finanțare, solicitantul trebuie sa fie înregistrat la ONRC ca micro‐întreprindere/întreprindere mică cu sediul social și punctul de lucru (dacă este cazul) pentru care se solicită finanțare, în teritoriul GAL.
7.2 PROCEDURA DE EVALUARE ȘI SELECŢIE
Conform priorităţilor descrise în strategie, GAL lansează apeluri de selecţie a proiectelor, pe plan local. GAL trebuie să întreprindă toate demersurile necesare pentru a se asigura transparența procesului de selecție.
 Apelul se adresează actorilor locali sau altor beneficiari care propun proiecte ce vor fi implementate în aria de acoperire a GAL. Potenţialul beneficiar depune la GAL proiectele care vizează operațiuni aferente art. 16, în vederea evaluării și selecției, iar ulterior proiectele selectate de către GAL vor fi depuse la AFIR.
Selecţia proiectelor depuse se va face conform procedurii de evaluare și selecţie a GAL Valea Muntelui – Anexa 9  la prezentul Ghid şi în conformitate cu criteriile de selecţie de la punctul 7.1
CAPITOLUL 8 VALOAREA SPRIJINULUI NERAMBURSABIL

Ponderea maximă a intensității sprijinului public nerambursabil din totalul cheltuielilor eligibile este de până la 100%. (pentru acțiunile specifice măsurii 3/3A), așa cum este prevăzut în capitolul de cheltuieli eligibile. 

Contribuţia publică acordată în cadrul acestei măsuri este: 

- stimulent financiar anual în valoare de maximum 1000 Euro/exploataţie sau schemă de calitate/exploatație/an, pe o perioadă de maximum 1 an, pentru costurile fixe, cu rata sprijninului de 100%. 

- costuri pentru activităţile de informare şi promovare a produselor care fac obiectul schemelor de calitate, cu o rată de sprijin de 70% din activitățile eligibile. 

Cuantumul sprijinului este cuprins între 1.000 şi 3.000 Euro/schemă de calitate/exploatație, pentru o perioadă de maximum 3 ani, pentru costuri fixe și activități de informare/promovare.
CAPITOLUL 9 COMPLETAREA, DEPUNEREA ȘI VERIFICAREA DOSARULUI CERERII DE FINANȚARE
Formatul standard al Cererii de Finanţare şi anexele aferente sunt disponibile în format electronic pe adresa de internet www.galvaleamuntelui.ro, la secţiunea Măsuri GAL – Măsura 3/3A. 

9.1 COMPLETAREA CERERII DE FINANȚARE

Cererea de Finanţare se va redacta pe calculator, în limba română și trebuie însoțită de anexele prevăzute în modelul standard. Anexele Cererii de finanțare fac parte integrantă din aceasta. 

Dosarul Cererii de finanțare va cuprinde în mod obligatoriu un opis, cu următoarele:

	Nr. crt.
	Nr. crt. Titlul documentului
	Nr. Pagină (de la..... până la.....)


Pagina opis va fi pagina cu numărul 0 a Cererii de finanțare.

Dosarul Cererii de finanțare va fi paginat, în ordine de la 1 la n, unde „n” este numărul total al paginilor din dosarul complet, inclusiv documentele anexate.

Completarea Cererii de finanțare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate administrativă.

Cererea de Finanţare trebuie completată într-un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor Strategiei de Dezvoltare Locală.

Compartimentul tehnic al GAL asigură suportul necesar solicitanților pentru completarea Cererilor de Finanțare, privind aspectele de conformitate pe care aceștia trebuie să le îndeplinească.

Responsabilitatea completării Cererii de Finanțare în conformitate cu Ghidul de implementare aparține solicitantului.

La întocmirea cererii de finanțare se va utiliza cursul de schimb EURO-RON publicat pe pagina web a Băncii Central Europene (www.ecb.int), la secțiunea: http: www.ecb.int/stats/exchange/eurofxref/html/index.en.html - valabil la data întocmirii cererii de finanţare.

9.2 DEPUNEREA DOSARULUI CERERII DE FINANŢARE LA GAL
Dosarul Cererii de finanțare cuprinde Cererea de finanțare completată şi documentele ataşate (conform Listei Documentelor – partea E din Cererea de Finanţare). 

Depunerea  Cererii de finanțare se va realiza numai pe suport tipărit. 
Dosarul Cererii de finanțare va fi paginat, cu toate paginile numerotate numai în ordine de la 1 la n în partea dreaptă sus a fiecărui document unde n este numărul total al paginilor din dosarul complet, inclusiv documentele anexate.

Documentele anexate în copie vor avea şi precizarea „Conform cu originalul”.
Originalul şi 1 copie ale Cererii de finanțare, împreună cu formatul electronic (CD) pentru fiecare exemplar şi cu documentele în original (pentru care a ataşat copii) se depun la sediul GAL Valea Muntelui. Solicitantul trebuie să îşi păstreze o copie indentică cu exemplarul depus la GAL.
Pe ultima pagină a dosarului, pe verso, se înnoadă sfoara ce leagă dosarul şi se lipeşte deasupra ei un triunghi de hârtie albă. Pe colţurile acestui triunghi se pune semnătura beneficiarului, ca un sigiliu şi se scrie „Acest dosar conţine un număr de n pagini”.

Important! Va fi ataşată o copie electronică (prin scanare) a tuturor documentelor ataşate Cererii de finanțare, salvate ca fișiere distincte cu denumirea conform listei documentelor (secţiunea specifică E din Cererea de Finanţare) şi paginile la care se găsesc. Scanarea se va efectua după finalizarea dosarului (paginare, menţiunea „copie conform cu originalul” etc.), înainte de a fi legat, cu o rezoluţie de scanare maximă de 300 dpi (recomandat 150 dpi) în fişiere format PDF.

De asemenea pe CD trebuie să fie pusă şi forma editabilă a Cererii de finanțare: pdf, word sau Excel, după caz.

Denumirile fişierelor nu trebuie să conţină caractere de genul: “~ " # % & * : < > ? / \ { | }”, nu trebuie să conţină două puncte succesive “..”. Numărul maxim de caractere ale denumirii unui fişier nu trebuie să fie mai mare de 128, iar numărul maxim de caractere ale denumirii unui director de pe CD nu trebuie să fie mai mare de 128 de caractere. 

Dosarul Cererii de finanțare se depune personal de către responsabilul legal sau de către un împuternicit prin procură al responsabilului legal, la sediul GAL, înaintea datei limită care figurează în apelul de primire proiecte.

Solicitantul trebuie să depună Cererea de finanțare împreună cu toate anexele completate, în 2 exemplare (1 original şi 1 copie). Exemplarele vor fi marcate clar, pe copertă, în partea superioară dreaptă, cu „ORIGINAL”, respectiv „COPIE”, împreună cu documentele originale (pentru care a ataşat copii). Solicitantul trebuie să se asigure că rămâne în posesia unui exemplar complet al Dosarului Cererii de finanțare, în afara celor 2 exemplare pe care le depune.

!!! Pentru acele documente originale care rămân în posesia solicitantului (ex: act de proprietate, bilanţ contabil vizat de administraţia financiară), copiile se vor confrunta cu originalul de către expertul care realizează conformitatea.
9.3 Verificarea conformităţii Cererii de Finanţare la GAL
Verificarea conformităţii Cererii de finanțare şi a anexelor acesteia se realizează pe baza „Fişei de verificare generale a proiectului” secţiunea I aferentă conformităţii.

Controlul conformităţii constă în verificarea Cererii de Finanţare:

· Dacă este corect completată;
· Prezentată atât în format tipărit, cât şi în format electronic;

În cazul în care expertul verificator descoperă o eroare de formă, proiectul nu este considerat neconform.

Erorile de formă sunt erorile făcute de către solicitant în completarea Cererii de finanțare care sunt descoperite de evaluatorii GAL dar care, cu ocazia verificării conformităţii, pot fi corectate de către aceştia din urmă pe baza unor dovezi/informaţii prezentate explicit în documentele anexate Cererii de finanțare. Necompletarea unui câmp din Cererea de finanțare nu este considerată eroare de formă.

Solicitantul este invitat să revină la sediul GAL Valea Muntelui după evaluarea conformităţii pentru a fi înştiinţat dacă Cererea de finanțare este conformă sau să i se explice cauzele neconformităţii. Solicitantul are obligaţia de a lua la cunoştinţă prin semnătură fişa de verificare a conformităţii.

În cazul în care solicitantul nu acceptă să depună şi documentele originale, acestea vor fi verificate de expert la finalizarea verificării conformităţii, în prezenţa solicitantului.

Aceeaşi Cerere de finanțare poate fi declarată neconformă de maxim două ori pentru aceeaşi sesiune de proiecte. Solicitantul care a renunţat, în cursul procesului de evaluare, la o Cerere de finanțare conformă, nu o mai poate redepune în aceeaşi sesiune.

După verificare pot exista două variante:

· Cererea de Finanţare este declarată neconformă

· Cererea de Finanţare este declarată conformă.

Dacă este declarată conformă se trece la următoarea etapă de verificare.

9.4 Verificarea eligibilităţii Cererii de Finanţare la GAL
Verificarea criteriilor de eligibilitate se efectuează prima dată de către GAL Valea Muntelui. Aceasta se realizează pe baza „Fişei de verificare generale a proiectului” secţiunea II aferentă eligibilităţii.

Verificarea eligibilităţii tehnice şi financiare constă în:

· Verificarea eligibilităţii solicitantului

· Verificarea criteriilor de eligibilitate 

· verificarea documentelor anexate.

Această verificare este făcută pe baza documentelor provenite de la solicitant.

ATENŢIE! GAL Valea Muntelui îşi rezervă dreptul de a cere documente sau informaţii suplimentare, dacă pe parcursul verificărilor şi implementării proiectului se constată că este necesar.

La verificarea eligibilităţii de către GAL Valea Muntelui, în situaţia în care sunt criterii de eligibilitate care necesită lămuriri suplimentare, evaluatorul poate cere informaţii suplimentare.
Dacă în urma solicitării informaţiilor suplimentare, solicitantul trebuie să prezinte documente emise de alte instituţii, aceste documente trebuie să facă dovada îndeplinirii condiţiilor de eligibilitate la momentul depunerii Cereri de finanțare.

Clarificările cuprinse în documentele primite ca urmare a solicitării de informaţii suplimentare nu pot fi folosite pentru suplimentarea punctajului.
In situatii exceptionale, se pot solicita si alte clarificări, a căror necesitate a apărut ulterior transmiterii răspunsului la informatiile suplimentare solicitate initial.

În cadrul verificării, atât a criteriilor de eligibilitate cât și a criteriilor de selecție, experții verificatori pot constata erori de formă făcute de solicitant în completarea cererii de finanțare. În cazul în care expertul verificator descoperă o eroare de formă, cererea de finanțare poate fi admisă la verificare, iar erorile se vor corecta în procesul de evaluare, prin solicitare de informații suplimentare.

Experţii GAL pot realiza verificări pe teren dacă consideră necesar, în acest caz verificarea eligibilităţii se finalizează după efectuarea vizitei în teren.

După verificare pot exista două variante:

· Cererea de Finanţare este declarată eligibilă;

· Cererea de Finanţare este 
declarată neeligibilă.

Dacă este declarată eligibilă, se trece la următoarea etapă de verificare.

9.5 Verificarea criteriilor de selecţie
Punctajul fiecărui proiect se va calcula în baza informațiilor furnizate de solicitant în cererea de finanțare, a documentelor atașate acesteia și a anexelor la prezentul ghid. 

Verificarea punctajului de selecţie se realizează pentru toate Cererile de finanțare eligibile pentru care s-a constatat respectarea condiţiilor de eligibilitate, pe baza formularului  „Fişa de verificare generală a proiectului”- secţiunea III aferentă criteriilor de selecţie.
Verificările vor fi în conformitate cu criteriile de selecție și punctajele aferente stabilite în prezentul ghid.

În urma verificărilor privind evaluarea generală a proiectului, pot exista următoarele situaţii: 

· proiectul este eligibil și selectat; 

· proiectul este eligibil şi neselectat;

· proiectul este neeligibil.
Ulterior întocmirii unei liste a proiectelor declarate eligibile şi a realizării unei propuneri de punctaj pe fiecare proiect, conform unui formular de selecţie, se va convoca Comitetul de Selecţie a proiectelor şi se va realiza selecţia proiectelor. 

Comitetul de selecție al GAL trebuie să se asigure de faptul că proiectul ce urmează a primi finanțare se regăsește în obiectivele propuse în SDL și se încadrează în planul financiar al GAL și, de asemenea, de faptul că implementarea proiectului reprezintă o prioritate în vederea implementării strategiei. Proiectele care nu corespund obiectivelor și priorităților stabilite în SDL pe baza căreia a fost selectat GAL, nu vor fi selectate în vederea depunerii la AFIR. 

În funcţie de relevanţa proiectului pentru strategia SDL, de punctaj, de numărul de proiecte depuse, de alocarea disponibilă, Comitetul de Selecţie va decide care sunt proiectele care vor fi selectate pentru finanţare. 

Rezultatul şedinţei Comitetului de Selecţie va fi un Raport de Selecţie, care după caz, poate fi intermediar sau final, iar în cadrul acestui raport vor fi consemnate proiectele retrase, neeligibile, eligibile neselectate şi eligibile selectate, valoarea acestora, numele solicitanţilor, iar pentru proiectele eligibile punctajul obţinut pentru fiecare criteriu de selecţie.

 După emiterea raportului, în urma şedinței Comitetului de Selecție a proiectelor, beneficiarii vor fi notificați în scris cu privire la rezultatele selecției, dându-le posibilitatea celor nemulțumiți de rezultatele selecției să depună contestație la sediul GAL în maxim 5 zile de la primirea notificării.

Notificarea va include informaţii cu privire la statutul proiectului în urma evaluării şi modalitatea de depunere a contestaţiilor de către aplicanţii nemulţumiţi de rezultatul evaluării. În cazul în care un proiect este declarat neeligibil vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil şi a fost punctat, notificarea va menţiona punctajul obţinut pentru fiecare criteriu de selecţie, motivele pentru care nu au fost punctate anumite criterii de selecţie, stabilirea criteriilor de departajare precum şi precizări cu privire la reducerea valorii eligibile, a valorii publice sau a intensităţii sprijinului, dacă este cazul.
9.6 ELIGIBILITATEA LA NIVELUL AFIR

Proiectele selectate de GAL vor fi depuse de un reprezentant al GAL şi/sau împreună cu solicitantul de finanţare la OJFIR Bacău pentru o nouă verificare.

Proiectele vor fi verificate pe măsură ce vor fi depuse de către reprezentanții GAL și, după caz, de către solicitanți, fiind o sesiune deschisă permanent, până la epuizarea fondurilor alocate Sub-măsurii 19.2, în cadrul fiecărei Strategii de Dezvoltare Locală.

La depunerea proiectului la OJFIR trebuie să fie prezent solicitantul sau un împuternicit al acestuia (care poate fi inclusiv reprezentantul legal al GAL sau unul din angajații GAL), printr-un mandat sub semnătură privată.

Cererea de finanțare se depune în format letric în original – 1 exemplar și în format electronic (CD – 1 exemplar, care va cuprinde scan-ul cererii de finanțare) la expertul Compartimentului Evaluare (CE) al Serviciului LEADER și Investiții Non-agricole de la nivelul OJFIR.   

Exemplarul va fi marcat clar, pe copertă, în partea superioară dreaptă, cu „ORIGINAL”.

Dosarul cererii de finanțare conţine Cererea de finanţare însoţită de anexele administrative conform listei documentelor, legate într-un singur dosar, astfel încât să nu permită detaşarea şi/sau înlocuirea documentelor.

Toate cererile de finanțare depuse în cadrul Sub-măsurii 19.2 la structurile teritoriale ale AFIR  trebuie să fie însoțite în mod obligatoriu de:

· Fișa de verificare a eligibilității, întocmită de GAL (formular propriu)* și avizată de CDRJ prin completarea Formularului 3;

· Fișa de verificare a criteriilor de selecție, întocmită de GAL (formular propriu)* și avizată de CDRJ prin completarea Formularului 3;

· Fișa de verificare pe teren, întocmită de GAL (formular propriu)* – dacă este cazul;

· Copie a Raportului de selecție (din care să reiasă statutul de proiect selectat după parcurgerea etapei de depunere și soluționare a contestațiilor)/ a Raportului suplimentar (dacă este cazul), în cadrul căruia a fost inclus proiectul propus, întocmit de GAL (formular propriu) și avizat de CDRJ;

· Copie a Notei emisă de GAL prin care Raportul intermediar de selecție devine Raport final de selecție – dacă este cazul;

· Copii ale declarațiilor persoanelor implicate în procesul de evaluare și selecție de la nivelul GAL privind evitarea conflictului de interese (formular propriu);
· Copie a Fișei de avizare a documentației de accesare elaborată de GAL emisă de AFIR (doar pentru măsurile din SDL care nu sunt similare unor măsuri din PNDR 2014-2020); 

· Copie a Formularului 2/2.1 - Formular de verificare a apelului de selecție emis de CDRJ;
· Copie a Formularului 3 - Formular de verificare a procesului de selecție emis de CDRJ.
* Fișa de verificare a eligibilității, Fișa de verificare a criteriilor de selecție și Fișa de verificare pe teren (dacă este cazul) sunt elaborate de către GAL și pot fi realizate atât ca formulare distincte (două sau trei, în funcție de opțiunea GAL), cât și ca un singur formular, care să cuprindă toate punctele aferente celor trei etape de verificare. Acestea se vor depune și în format editabil, electronic.

Notă! Formularele de verificare elaborate de GAL nu vor avea viza reprezentantului CDRJ pe ele. Avizarea acestora de către CDRJ se face prin completarea Formularelor 2/2.1, respectiv 3.

Atenție! Fișa de verificare a eligibilității întocmită de GAL va cuprinde atât verificarea criteriilor generale de eligibilitate conform regulamentelor europene, cadrului național de implementare și capitolului 8.1 din PNDR, cât și verificarea criteriilor de eligibilitate specifice ale GAL. 

Notă 

GAL va putea utiliza ca model fișele de verificare privind criteriile de eligibilitate întocmite la nivelul Agenției, completate cu criteriile de eligibilitate suplimentare precizate în fișa măsurii din SDL.

Pe durata procesului de evaluare la nivelul GAL, personalul GAL va respecta propriile proceduri, precum și versiunea Ghidului de implementare pentru submăsura 19.2 în vigoare la momentul lansării apelului de selecție, disponibilă pe site-ul AFIR (www.afir.info). În situația în care, pe parcursul derulării apelului de selecție, au intervenit modificări ale legislației, evaluarea proiectelor se va realiza în conformitate cu noile prevederi legislative.

Personalul AFIR va respecta legislația incidentă, precum și versiunea Manualului de procedură pentru submăsura 19.2 în vigoare la momentul realizării verificării cererilor de finanțare, disponibil pe site-ul AFIR (www.afir.info).

Există posibilitatea modificării documentelor de accesare în sensul actualizării lor conform documentelor în vigoare, respectiv în situația în care se impune modificarea documentației de accesare pe perioada de derulare a sesiunii de depunere (inclusiv datorită unor modificări legislative), în baza unei Erate. 

Erata trebuie să vizeze doar modificări care nu contravin prevederilor aplicabile (Fișa măsurii din SDL, Ghidul de implementare a submăsurii 19.2, Manualul de procedură pentru implementarea submăsurii 19.2, Cap. 8.1 din PNDR 2014-2020, HG nr. 226/2015, cu modificările și completările ulterioare și legislația specifică).

Aceasta trebuie aprobată de organele de decizie conform prevederilor statutare (aprobare prin procedură scrisă sau prin teleconferință/videoconferință) și înaintată către CDRJ, însoțită de un Memoriu justificativ privind modificările propuse, în vederea avizării. După avizare, Erata se va posta pe pagina de internet a GAL cel târziu în ziua imediat următoare avizării, dar nu mai târziu de ultima zi a respectivei sesiuni, cu asigurarea condițiilor minime de transparență, fără a influența procesul de evaluare și selecție. În acest caz, sesiunea de depunere va fi prelungită cu cel puțin 10 zile calendaristice pentru a permite solicitanților depunerea proiectelor în conformitate cu cerințele apelului de selecție adaptate noilor prevederi.  

GAL are obligația de a aduce la cunoștință potențialilor beneficiari modificările care pot interveni asupra documentelor de accesare, ca urmare a actualizării acestora și a modificărilor legislative cu incidență în domeniul de interes. 

9.6.1 VERIFICAREA INCADRĂRII PROIECTELOR
Verificarea încadrării proiectului se realizează la nivelul serviciului de specialitate responsabil din cadrul OJFIR/CRFIR, utilizând formularul E1.2.1L (Fișa de verificare a încadrării proiectului) disponibil în Secțiunea II - Formulare din cadrul prezentului Manual de procedură, astfel:

la nivelul CRFIR se vor verifica proiectele cu construcții – montaj (beneficiari privați domeniul non-agricol și beneficiari publici netransferate la OJFIR)(indiferent de tipul de beneficiar), precum și proiectele de investiții  care pot fi asimilate obiectului de activitate al serviciilor de specialitate de la nivelul CRFIR,  conform Regulamentului de Organizare și Funcționare al AFIR; 

la nivelul OJFIR se vor verifica proiectele cu achiziții simple/simple cu montaj (proiecte care presupun echipamente și montajul acestora) (fără construcții – montaj), proiectele cu sprijin forfetar, și proiectele de servicii (indiferent de tipul de beneficiar) și proiectele cu construcții – montaj (indiferent de tipul de beneficiar) transferate de la CRFIR, conform Regulamentului de Organizare și Funcționare al AFIR.

În ziua primirii dosarului cererii de finanțare la OJFIR/CRFIR, șeful SAFPD/SLIN – OJFIR/CRFIR/SIBA – CRIFR repartizează dosarul unui expert din cadrul Compartimentului Evaluare pe baza criteriului de repartizare uniformă din punct de vedere al numărului de cereri. Expertul Compartimentului Evaluare căruia i-a fost repartizată cererea de finanțare înființează dosarul administrativ, care va avea același număr cu numărul de înregistrare al cererii de finanțare, o copertă și un opis și înregistrează proiectul în aplicația informatică Registrul electronic al cererilor de finanțare E2.2L, numărul de ordine fiind generat automat. 

Termenul de emitere a formularului E1.2.1L este de maximum 3 (trei) zile lucrătoare de la primirea cererii de finanțare. 

În cazul în care în procesul de verificare a documentelor din dosarul Cererii de finanțare (inclusiv cele emise de către GAL) se constată erori de formă sau erori materiale (de ex.: omisiuni privind bifarea anumitor casete - inclusiv din cererea de finanțare, semnării anumitor pagini, atașării unor documente obligatorii specifice proiectului propus, prezentarea unor documente neconforme, care nu respectă formatul standard) sau necorelări/ informații contradictorii, expertul OJFIR/CRFIR va solicita obligatoriu documente sau informații suplimentare (formular E3.4L), către GAL sau solicitant, în funcție de natura informațiilor solicitate. Termenul de răspuns este de maximum 5 (cinci) zile lucrătoare de la momentul luării la cunoștință de către solicitant/GAL, dar nu mai mult de 7 (șapte) zile lucrătoare de la comunicare, în cazul lipsei confirmării de primire . 

Prin exceptie, in cazul în care solicitarea de informații suplimentare vizează prezentarea de către solicitant a unui document emis de o instituție publică, solicitantul va prezenta dovada demersului făcut la instituția respectivă în termenul precizat în adresă, urmând ca acesta să depună documentul imediat după eliberarea acestuia de către instituția publică în termenele legale sau procedurale specifice instituției respective.

În acest caz, termenul de emitere a fișei E1.2.1L se prelungește cu termenul de răspuns.  

Pentru solicitarea de informații suplimentare se va utiliza modelul de formular E 3.4 (la care se va adăuga codificarea specifică ”L”) existent în cadrul Manualului de procedură pentru evaluarea, selectarea și contractarea cererilor de finanțare pentru proiecte de investiții, cod manual M01 - 01.

De asemenea, pot fi solicitate informații suplimentare către DGDR AM PNDR în situația în care sunt necesare clarificări privind fișa măsurii din SDL sau către CDRJ în ceea ce privește avizarea apelului/ procesului de selecție. Solicitările către DGDR AM PNDR și CDRJ se transmit prin intermediul formularului E3.41L din cadrul prezentului Manual de procedură. Termenul de răspuns este de maximum 10 zile lucrătoare de la data înregistrării la DGDR AM PNDR/ CDRJ. În acest caz, termenul de emitere a fișei E1.2.1L se prelungește până la primirea răspunsului de la DGDR AM PNDR/ CDRJ. 

Expertul CE SAFPD/ SLIN-OJFIR/ CRFIR/ SIBA-CRFIR va completa Fișa de verificare a încadrării proiectelor (E1.2.1L), care va cuprinde două părți:

Partea  I  – Verificarea conformității documentelor

Expertul CE SAFPD/ SLIN-OJFIR/ CRFIR/ SIBA-CRFIR, care primește cererea de finanțare, trebuie să se asigure de prezența următoarelor documente: fișe de verificare (eligibilitate, criterii de selecție, verificare pe teren – dacă este cazul), copie a Raportului de selecție (din care să reiasă statutul de proiect selectat după parcurgerea etapei de depunere și soluționare a contestațiilor)/ a Raportului suplimentar (dacă este cazul), întocmit de GAL și avizat de CDRJ, copie a Notei emisă de GAL prin care Raportul intermediar de selecție devine Raport final de selecție (dacă este cazul), copii ale declarațiilor privind evitarea conflictului de interese și copii ale formularelor de verificare a apelului de selecție (Formularul 2/2.1), respectiv a procesului de selecție (Formularul 3) emise de CDRJ. Raportul de Selecție va fi semnat de către toți membrii prezenți ai Comitetului de Selecție (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), inclusiv cu semnătură electronică sau prin atașarea acordului transmis prin e-mail (în cuprinsul Raportului de selecție va fi menționată data transmiterii acordului), specificându-se apartenența la mediul privat sau public. De asemenea, Raportul de selecție va prezenta semnătura reprezentantului CDRJ care supervizează procesul de selecție. Reprezentantul CDRJ va menționa pe Raportul de selecție faptul că GAL a respectat principiile/criteriile de selecție din fișa măsurii din SDL, precum și dispozițiile minime obligatorii privind asigurarea transparenței Apelului de selecție respectiv, așa cum sunt menționate în Ghidul de implementare aferent submăsurii 19.2. Semnătura reprezentantului CDRJ pe Raportul de selecție validează conformitatea procesului de selecție față de prevederile din SDL. Raportul de selecție va fi datat, avizat de către Președintele GAL/ Reprezentantul legal al GAL sau de un alt membru al Consiliului Director al GAL mandatat în acest sens. Dacă unul dintre parteneri - persoană juridică membră în Comitetul de selecție – își schimbă reprezentantul legal, noul reprezentant legal va înlocui persoana desemnată inițial să reprezinte partenerul respectiv în Comitetul de selecție, fără a fi necesare alte aprobări. În cazul în care, conform prevederilor statutare, este mandatată o altă persoană (diferită de reprezentantul legal) din partea oricărei entități juridice participante la procesul de selecție (inclusiv GAL) să avizeze Raportul de selecție, la dosarul administrativ al GAL trebuie atașat documentul prin care această persoană este mandatată în acest sens. Emiterea Raportului de selecție suplimentar se realizează cu respectarea condițiilor impuse în cazul Raportului de selecție (avizarea de către CDRJ și asigurarea transparenței) și va cuprinde mențiuni privind sursa de finanțare și proiectele selectate. Elaborarea și aprobarea Raportului de selecție suplimentar se va realiza în aceleași condiții ca și pentru Raportul de selecție. 

Atenție! Nu este permisă semnarea unui document utilizând atât semnătura electronică, cât și semnătura olografă, în vederea avizării Raportului de Selecție.

În cazul în care Raportul de selecție este aferent unui Apel lansat în baza strategiei modificate, data depunerii proiectelor la OJFIR trebuie să fie ulterioară datei aprobării „Notei de aprobare privind modificarea Acordului-cadru de finanțare”, de către OJFIR ca urmare a modificării Strategiei de Dezvoltare Locală. Lansarea Apelului de către GAL, în baza strategiei modificate, nu este condiționată de modificarea angajamentului legal între GAL și AFIR. 

Solicitanții ale căror cereri de finanțare au fost declarate “neconforme”, inclusiv după solicitarea de informații suplimentare, ca urmare a verificării punctelor specificate în  Partea  I, vor fi înștiințați prin fax/ poștă/ e-mail privind rezultatul verificării, prin intermediul formularului E1.2.1L (Partea I). O copie a fișei de verificare va fi transmisă și către GAL. Pentru cererile de finanțare depuse în format letric, odată cu semnarea de luare la cunoștință, solicitantul va menționa pe fișă dacă dorește restituirea cererii de finanțare și o va transmite către experții verificatori. În caz afirmativ, exemplarul copie (în format electronic - CD) va fi restituit reprezentantului GAL/ solicitantului (după caz), pe baza unui proces-verbal întocmit la nivelul SLIN-OJFIR unde a fost depus proiectul. Pentru proiectele care au fost repartizate în vederea evaluării către alte servicii din cadrul AFIR, experții verificatori vor transmite dosarul cererii de finanțare pentru a fi restituit solicitantului. În acest caz, proiectul poate fi redepus, cu documentația pentru care a fost declarat neconform, refăcută. Redepunerea se poate face în baza aceluiași Raport de selecție. Aceeași cerere de finanțare poate fi depusă de maximum două ori, în baza aceluiași Raport de selecție. În cazul în care concluzia verificării conformității (Partea I) este de două ori „neconform”, Cererea de finanțare (în format electronic - CD) se returnează la cerere solicitantului/ reprezentantului GAL (după caz), iar acesta poate redepune proiectul la următorul Apel de selecție lansat de GAL, pe aceeași măsură. În cazul apelurilor cu depunere continuă și selecție periodică (ex.: lunară) se acceptă redepunerea aceleiași cereri de finanțare în baza unuia dintre Rapoartele de selecție următoare, emise ca urmare a selecției periodice.

Contestațiile cu privire la neconformitate pot fi transmise în termen de 5 (cinci) zile lucrătoare de la confirmarea de primire a formularului E1.2.1L (Partea I) și se soluționează:

-
La CRFIR, la Serviciul tehnic de specialitate care coordonează structura care a analizat proiectul (SAFPD/ SIBA/ SLIN), pentru proiectele a căror neconformitate a fost constatată de OJFIR.

-
La AFIR, la Direcția de specialitate de la nivel central (DAF, DIBA, DPDIF sau DATIN), în cazul proiectelor a căror neconformitate a fost constatată de CRFIR.

OJFIR/ CRFIR va transmite în maxim 2 (două) zile lucrătoare contestația la entitatea care o verifică, împreună cu dosarul administrativ al cererii de finanțare care face obiectul contestației.

Termenul maxim pentru a răspunde contestațiilor printr-o adresă de răspuns  (fără a exista un formular cadru) este de 30 zile calendaristice de la data înregistrării la structura care o soluționează.

În situația în care contestația este admisă, în baza adresei de răspuns a structurii responsabile de soluționare, structura care a realizat verificarea inițială a proiectului de la nivelul OJFIR/CRFIR va întocmi fișa E1.2.1LR – Partea I (refăcută), care va cuprinde obligatoriu toată conformitatea proiectului și se va asigura de continuarea fluxului procedural corespunzător.

· Partea a II-a – Verificarea încadrării proiectului

Pentru toate proiectele declarate conforme prin Partea I a formularului sau în urma instrumentării contestațiilor, se va verifica încadrarea corectă a proiectului, respectiv utilizarea corectă a cererii de finanțare folosită pentru depunere. Se va utiliza ca bază de verificare descrierea măsurii aferente, existentă în SDL a GAL care a selectat proiectul, respectiv încadrarea corectă în articolul din Regulamentul (UE) nr. 1305/2013, în Domeniul de intervenție principal al măsurii (conform Regulamentului (UE) nr. 1305/2013) corelat cu indicatorii specifici corespunzători domeniului de intervenție. 

Solicitanții ale căror cereri de finanțare au fost declarate ca fiind „încadrate incorect“, inclusiv după solicitarea de informații suplimentare, în baza unuia sau mai multor puncte de verificare din Partea a II-a, vor fi înștiințați prin fax/ poștă/ e-mail privind rezultatul verificării, prin intermediul formularului E1.2.1L (Partea a II-a). O copie a fișei de verificare va fi transmisă și către GAL. Pentru cererile de finanțare depuse în format letric, odată cu semnarea de luare la cunoștință, solicitantul va menționa pe fișă dacă dorește restituirea unui exemplar al cererii de finanțare și o va transmite către experții verificatori. În caz afirmativ, exemplarul copie (în format electronic - CD) va fi restituit reprezentantului GAL/ solicitantului (după caz), pe baza unui proces-verbal întocmit la nivelul SLIN OJFIR unde a fost depus proiectul. Pentru proiectele care au fost repartizate în vederea evaluării către alte servicii din cadrul AFIR, experții verificatori vor transmite dosarul cererii de finanțare pentru a fi restituit solicitantului. Acesta poate reface proiectul și îl poate redepune la GAL în cadrul următorului Apel de selecție lansat de GAL pentru aceeași măsură, urmând să fie depus la OJFIR în baza unui alt Raport de selecție. O Cerere de finanțare pentru care concluzia a fost că proiectul nu este încadrat corect de două ori, pentru puncte de verificare specifice Formularului E 1.2.1L – Partea a II-a, în cadrul sesiunii unice de primire a proiectelor lansate de AFIR, nu va mai fi acceptată pentru verificare. De asemenea, o cerere de finanțare declarată ca fiind încadrată corect și retrasă de către solicitant (de două ori) nu va mai fi acceptată pentru verificare.

Contestațiile cu privire la încadrarea incorectă a proiectului pot fi transmise în termen de 5 (cinci) zile lucrătoare de la confirmarea de primire a formularului E1.2.1L și se soluționează la AFIR central, de către Serviciul LEADER . Termenul maxim pentru a răspunde contestațiilor printr-o adresă de răspuns  (fără a exista un formular cadru) este de 30 zile calendaristice de la data înregistrării la structura care o soluționează. 

În situația în care contestația este admisă, în baza adresei de răspuns a Serviciului LEADER, structura care a realizat verificarea inițială a proiectului de la nivelul OJFIR/CRFIR va întocmi fișa E1.2.1LR – Partea a II – a (refăcută), care va cuprinde obligatoriu toată încadrarea proiectului și se va asigura de continuarea fluxului procedural corespunzător.

Atenție! 

Pentru proiectele depuse în cadrul submăsurii 19.2, indiferent de specific, retragerea cererii de finanțare se poate realiza în orice moment. În acest caz, solicitantul sau reprezentantul solicitantului (care poate fi inclusiv GAL, împuternicit printr-un mandat sub semnătură privată) va înainta la OJFIR unde a depus cererea de finanțare, o solicitare de retragere a cererii de finanțare completată cu datele solicitantului, precum și cu detalierea motivelor în baza cărora solicită retragerea, înregistrată şi semnată de către acesta, conform formularului E 0.2L din prezentul manual. 

Solicitarea de retragere a cererilor de finanțare depuse letric va fi înregistrată la OJFIR de către expertul Compartimentului Evaluare din cadrul SLIN în Registrul electronic al cererilor de finanțare cu statutul de Retrasă. Șeful Serviciului va dispune expertului întreruperea verificării Cererii de finanţare pentru care s-a solicitat retragerea și pentru cererile de finanțare depuse în format letric va restitui dosarul cererii de finanțare (exemplarul original), conform formularului E0.3L din prezentul manual.

Pentru proiectele care au fost repartizate în vederea evaluării către alte servicii din cadrul AFIR, expertul CE SLIN OJFIR va informa cu privire la cererea de retragere înregistrată printr-o adresă, solicitând transmiterea dosarului cererii de finanțare pentru a fi restituit solicitantului.

Atenție! Nu se poate reveni asupra unei solicitări de retragere a unei cereri de finanțare.

Verificarea în aplicația Registrul electronic al cererilor de finanțare (E2.2L) aferent submăsurii 19.2 se realizează astfel:

La momentul realizării conformității, expertul verifică în ,,Registrul electronic al cererilor de finanțare” statutul cererii de finanțare. Se verifică în coloana  ,,Status proiect” dacă cererea de finanțare figurează ca respinsă sau neadmisă pentru verificare sau dacă s-a înregistrat o retragere a acesteia. În situația în care se regăsesc două retrageri ale aceleiași cereri de finanțare în Registrul E2.2L, expertul verificator va opri verificarea conformităţii la acest stadiu. Dacă solicitantul se regăseşte în Registrul electronic al cererilor de finanțare cu o singură înregistrare de  retragere a cererii de finanțare, expertul verificator va continua verificarea conformității. 

După verificarea conformității, expertul OJFIR/CRFIR completează și/sau actualizează informațiile din formularul E2.2L -„Registrul electronic al cererilor de finanţare”. Expertul responsabil cu monitorizarea din cadrul compartimentului Monitorizare și IT de la nivelul CRFIR/ din cadrul Serviciului Monitorizare, Evaluare și Raportare de la nivel Central va prelua datele completate în fișierul electronic în vederea prelucrării informațiilor necesare.  
9.6.2 VERIFICAREA ELIGIBILITĂȚII și a criteriilor de selecție
Conform prevederilor PNDR 2014 – 2020, operațiunile implementate prin LEADER trebuie să îndeplinească cel puțin condițiile generale de eligibilitate prevăzute în Regulamentul (UE) nr. 1305/2013 și în Regulamentul (UE) nr. 1303/2013, precum și cele prevăzute în cap. 8.1 din PNDR și să contribuie la atingerea obiectivelor stabilite în SDL. 

În conformitate cu prevederile art. 60 din Regulamentul (UE) nr. 1306/2013, nu sunt eligibili beneficiarii care au creat în mod artificial condițiile necesare pentru a beneficia de finanțare în cadrul măsurilor PNDR 2014-2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s-au efectuat plăți.

În ceea ce privește proiectele de servicii, pentru a evita crearea de condiții artificiale, un solicitant (inclusiv acționarii/ asociații majoritari) poate depune mai multe proiecte simultan la două sau mai multe GAL-uri din același județ, județe diferite sau la același GAL, în cadrul aceluiași apel sau a unor apeluri de selecție diferite, respectând, pe lângă condițiile minime menționate mai sus, următoarele condiții:

acțiunile proiectului să nu vizeze aceiași participanți din cadrul GAL, care au mai beneficiat de acțiuni de formare și informare în cadrul altui proiect similar (cu aceeași tematică), inclusiv proiecte finanțate în perioada de programare 2007 - 2013;

acțiunile propuse prin noul proiect să nu fie identice cu acțiunile unui proiect anterior depus de către același solicitant în cadrul aceluiași GAL și finanțat. 

Valoarea proiectului trebuie să fie fundamentată în raport cu durata, acțiunile și rezultatele proiectului și categoriile de cheltuieli să fie încadrate corect în bugetul indicativ. Costurile prevăzute în proiect trebuie să fie rezonabile, justificate şi să corespundă principiilor unei bune gestionări financiare, în special din punct de vedere al raportului preţ-calitate şi al rentabilităţii.

Solicitantul trebuie să se regăsească în categoria de beneficiari eligibili menționați în fișa măsurii din SDL. 

Localizarea proiectului/ investiției, respectiv toate cheltuielile aferente implementării proiectelor,  trebuie să fie efectuate pe teritoriul GAL. Nu există restricții însă în ceea ce privește desfășurarea activității economice pentru care se solicită finanțare, respectiv comercializarea producției în afara teritoriului GAL.

Pentru anumite proiecte de servicii (ex.: informare, organizare evenimente etc.), cheltuielile pot fi eligibile și pentru acțiuni realizate în afara teritoriului GAL (numai pe teritoriul României), dacă beneficiul sprijinului se adresează teritoriului GAL. Serviciile de formare pot fi realizate exclusiv pe teritoriul județului/ județelor de care aparține GAL sau în județele limitrofe acestuia/ acestora. 

Pentru proiectele de investiții/ cu sprijin forfetar, finanțarea proiectului este eligibilă cu respectarea următoarelor condiții: solicitantul să aibă sediu sau punct de lucru pe teritoriul acoperit de GAL și investiția să se realizeze pe teritoriul GAL. Aceste condiții trebuie respectate inclusiv în cazul solicitanților cu exploatații agricole amplasate atât pe teritoriul GAL, cât și în zona adiacentă acestuia.

Notă

Nu există restricții privind amplasarea proiectului/ exploatației în arealul de implementare al Investiției Teritoriale Integrate Delta Dunării (ITI Delta Dunării) sau zona montană, deoarece nu există apel distinct lansat de către AFIR.

În cazul sectorului pomicol, vor fi luate în considerare pentru sprijin speciile eligibile și suprafeţele incluse în Anexa aferentă Subprogramului Tematic Pomicol (Anexa STP). Nu se supun zonării din Anexa STP, culturile în spații protejate exceptând culturile de căpșuni în sere și solarii și pepenierele. 

Verificarea eligibilității cererilor de finanțare și a criteriilor de selecție aplicate de către GAL se realizează la nivelul OJFIR sau CRFIR, în funcție de tipul de proiect. Pentru verificarea eligibilității și a criteriilor de selecție aplicate de către GAL, expertul OJFIR/CRFIR va utiliza ,,Fișa de evaluare generală a proiectului” – formular E 1.2L, din cadrul Secțiunii III Fișe de verificare E1.2L specifice submăsurii 19.2 a prezentului Manual de procedură, care corespunde modelului de cerere de finanțare utilizat de solicitant. Pentru verificarea eligibilității cererilor de finanțare și a criteriilor de selecție aplicate de către GAL aferente proiectelor de servicii, experții SLIN OJFIR vor utiliza formularul E 1.2L – Fișa de evaluare generală a proiectului pentru proiecte de servicii, din cadrul Manualului. 

În cazul proiectelor mixte (investiții și servicii), se va completa atât E1.2L – Fișa de evaluare generală a proiectului care corespunde modelului de cerere de finanțare utilizat de solicitant, respectiv măsurii ale cărei obiective/ priorități corespunde/ sunt similare informațiilor prezentate în fișa tehnică a măsurii din SDL selectată de către DGDR – AM PNDR (pentru componenta de investiții), cât și E1.2L – Fișa de evaluare generală a proiectului de servicii (pentru componenta de servicii). 

Pentru măsurile din SDL care nu sunt similare unor măsuri din PNDR 2014-2020 se va completa fișa de evaluare a eligibilității din cadrul documentației de accesare avizate de către AFIR premergător lansării sesiunii de depunere a GAL. 

Instrumentarea verificării eligibilității și a criteriilor de selecție aplicate de către GAL se va realiza la nivelul aceluiași serviciu care a realizat verificarea încadrării proiectului. Experții CE SAFPD/SLIN-OJFIR/CRFIR/SIBA-CRFIR vor completa Fișa de evaluare generală a proiectului (E1.2L). În vederea verificării eligibilității și a criteriilor de selecție aplicate de către GAL, expertul OJFIR/CRFIR va consulta inclusiv fișele măsurilor din SDL - anexă la Acordul – cadru de finanțare încheiat între GAL și AFIR pentru submăsura 19.4 - „Sprijin pentru cheltuieli de funcționare și animare“. 

Expertul verificator va solicita informații suplimentare în etapa de verificare a eligibilității și a criteriilor de selecție aplicate de către GAL, dacă este cazul: 

către solicitant, în următoarele situații:

necesitatea prezentării unor clarificări sau documente suplimentare, fără înlocuirea documentelor obligatorii la depunerea cererii de finanțare. Se acceptă orice informații și alte documente care certifică o stare existentă la momentul depunerii cererii de finanțare, care vin în susținerea și clarificarea informațiilor solicitate din documentele obligatorii existente la dosarul cererii de finanțare; 

informațiile prezentate sunt insuficiente pentru clarificarea unor criterii de eligibilitate/ de selecție;

prezentarea unor documente obligatorii specifice proiectului, care nu respectă formatul standard (nu sunt conforme);

prezentarea unor informații contradictorii în cadrul documentelor aferente cererii de finanțare;

necesitatea corectării bugetului indicativ;

în cazul în care expertul are o suspiciune legată de crearea unor condiții artificiale.

către GAL, în situația în care sunt necesare clarificări privind documentele aferente procesului de evaluare și selecție în urma căruia cererea de finanțare a fost selectată. 

Solicitările de informații suplimentare (formular E3.4L) pot fi adresate de către entitatea la care se află în evaluare cererea de finanțare, ca regulă generală, o singură dată în etapa de verificare a criteriilor de eligibilitate. Termenul de răspuns la solicitarea de informații suplimentare nu poate depăși 5 (cinci) zile lucrătoare începând cu ziua următoare de la primirea formularului E3.4L de către solicitant/ GAL, dar nu mai mult de 7 (șapte) zile lucrătoare de la comunicare, în cazul lipsei confirmării de primire. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial. 

De asemenea, se pot solicita informații suplimentare către DGDR AM PNDR în situația în care sunt necesare clarificări privind criteriile de eligibilitate și de selecție conform fișei măsurii din SDL sau către CDRJ în ceea ce privește avizarea apelului/ procesului de selecție, prin intermediul formularului E3.41L. Termenul de răspuns este de maximum 10 zile lucrătoare de la data înregistrării la DGDR AM PNDR/ CDRJ. În acest caz, termenul de emitere a fișei E1.2L se prelungește până la primirea răspunsului de la DGDR AM PNDR/ CDRJ. 

 Pentru proiectele de investiții/ cu sprijin forfetar, în etapa de evaluare a proiectului, exceptând situația în care în urma verificării documentare este evidentă neîndeplinirea condițiilor de eligibilitate, experții Compartimentului Evaluare (care au verificat condițiile de eligibilitate) vor realiza vizita pe teren la amplasamentul proiectului (înștiințând, în prealabil și reprezentanții GAL, care pot asista la verificare, în calitate de observatori) pentru toate proiectele care vizează modernizări (inclusiv dotări), extinderi, renovări, în scopul asigurării că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora. 

În cazul investițiilor noi, pentru care, în principiu, nu este necesară verificarea pe teren la acest stadiu, vizita pe teren se poate efectua dacă este considerată necesară de către expertul Compartimentului Evaluare pentru verificarea anumitor criterii de eligibilitate, pe baza unei Note aprobate de șeful serviciului și de Directorul OJFIR/CRFIR.

Verificarea pe teren se face de către experții care au verificat condițiile de eligibilitate  a cererii de finanțare, în conformitate cu prevederile Manualului de procedură pentru evaluarea și selectarea cererilor de finanțare pentru proiecte de investiții, cod manual M01 - 01. Concluzia privind respectarea condițiilor de eligibilitate pentru cererile de finanțare pentru care s-a decis verificarea pe teren se va da numai după verificarea pe teren. 

Scopul verificării pe teren este de asigurare că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora. Cu ocazia vizitei pe teren se pot solicita informaţii/documente referitoare la elementele verificate. În acest caz, în Fişa de verificare pe teren se vor menționa informatiile solicitate care contribuie la concluzia asupra vizitei pe teren.

Rezultatul și concluziile verificării pe teren sunt finalizate prin completarea ,,Fișei de verificare în teren” (E3.8L) și într-un Raport asupra verificării pe teren (E4.1L). Formularele E3.8L și E4.1L vor fi preluate din Manualul de procedură pentru evaluarea și selectarea cererilor de finanțare pentru proiecte de investiții, cod manual M01 - 01. Se vor folosi formularele aferente măsurii/ sub-măsurii din PNDR cu investiții similare, care se pretează cel mai bine pentru tipul de beneficiar și cu investițiile prevăzute în proiectele ce vor fi finanțate prin submăsura 19.2. La ,,Raportul  asupra verificării pe teren” se vor anexa obligatoriu fotografiile reprezentative din teren. Codificarea suplimentară ”L” se va folosi pentru a identifica specificul proiectului finanțat prin măsura 19 - “Sprijin pentru dezvoltarea locală LEADER”. 

La sfârșitul vizitei pe teren, experţii prezintă solicitantului/ reprezentantului legal concluziile vizitei pe teren. În cazul în care solicitantul/ reprezentantul legal nu este de acord cu concluziile vizitei pe teren menționate de experți în fișa E3.8L, acesta poate solicita înscrierea de mențiuni în acest sens în fișă. După completarea fișei, expertul verificator are obligația de a-i prezenta solicitantului/ reprezentantului legal fișa în vederea semnării și a-i înmâna o copie. 

În cazul în care solicitantul nu este de acord cu rezultatele vizitei pe teren, acesta poate contesta rezultatele verificării după notificarea de neeligibilitate. În acest caz se va efectua o nouă vizită pe teren de către un alt OJFIR/CRFIR, la decizia Directorului OJFIR/CRFIR, care va întocmi și completa formularele E3.8L și E4.1L. Acestea se vor atașa la dosarul administrativ împreuna cu Contestația depusă și formularele E 3.8L și E4.1L întocmite inițial.

Verificarea eligibilității și a criteriilor de selecție aplicate de către GAL se realizează în termen de 3 (trei) zile lucrătoare pentru cererile de finanțare care nu implică vizită pe teren și maximum 6 (șase) zile lucrătoare pentru proiectele care includ vizită pe teren. În cazul în care este necesară solicitarea de informații suplimentare în această etapă, aceste termene se pot prelungi cu termenul maxim necesar pentru primirea răspunsului din partea solicitantului/ GAL. Pentru situațiile în care termenele de verificare nu pot fi respectate, depășirea acestora va fi permisă pe baza unei motivații întemeiate, aprobate de Directorul OJFIR/CRFIR.

Notă

Procesul de evaluare a fiecărei cereri de finanțare presupune obligatoriu verificarea tuturor criteriilor de eligibilitate (inclusiv a criteriilor de eligibilitate specifice ale GAL), chiar dacă, pe parcurs, experții verificatori constată neîndeplinirea unuia sau mai multor criterii.

Verificarea criteriilor de selecție aplicate de către GAL se realizează pentru toate cererile de finanțare eligibile, în termen de 2 (două) zile lucrătoare, la care se adaugă termenul maxim necesar pentru primirea răspunsului la solicitarea de informații suplimentare (3 (trei) zile lucrătoare începând cu ziua următoare de la primirea formularului E3.4L), dacă este cazul. 

Atenție! 

În etapa de evaluare derulată la nivelul AFIR, experții structurilor teritoriale ale Agenției vor verifica criteriile de selecție aplicate de către GAL, preluate din Fișa de evaluare a criteriilor de selecție întocmită de GAL și depusă odată cu cererea de finanțare, inclusiv metodologia de verificare elaborată de către GAL. 

Dacă în urma verificării criteriilor de selecție ale proiectelor depuse la AFIR în cadrul submăsurii 19.2 se constată erori cu privire la acordarea punctajelor, expertul verificator de la nivelul AFIR va transmite o Notă de atenționare către GAL, în care se vor consemna erorile identificate. 

În cazul acceptării de către GAL a erorilor sesizate, în termen de maxim 10 zile calendaristice de la primirea Notei de atenționare, GAL va modifica punctajele acordate și va întocmi o Erată la Raportul de selecție, aprobată de organele de decizie ale GAL (aprobare prin procedură scrisă sau prin teleconferință/videoconferință). Erata însoțită de un Memoriu justificativ (și alte documente, dacă este cazul) va fi transmisă către CDRJ în vederea avizării. Erata semnată de către reprezentantul CDRJ va fi depusă/ transmisă (prin poștă/ fax/ e-mail) de GAL la AFIR. În situația în care proiectele în cauză își mențin statutul de proiect selectat, nu este necesară întrunirea Comitetului de Selecție, urmând ca în baza eratei proiectele respective să își continue fluxul procedural la nivelul AFIR. În cazul în care în urma Eratei proiectele își schimbă statutul inițial trebuie întrunit Comitetul de Selecție și reavizat Raportul de selecție (reluată procedura inițială). Selecția se va realiza în ordinea descrescătoare a punctajului obținut, urmând aceiași pași procedurali ca în cazul raportului de selecție, conform procedurilor GAL (Notificarea solicitanților privind selectarea/ neselectarea proiectelor și comunicarea perioadei de depunere a contestațiilor).

Dacă GAL nu este de acord cu erorile sesizate, în termen de 3 (trei) zile lucrătoare de la primirea Notei de atenționare acesta va transmite către DGDR - AM PNDR o prezentare a situației împreună cu documentele aferente și argumentele pentru menținerea punctajelor acordate proiectelor care fac obiectul atenționării, însoțite de o copie a Notei de atenționare emisă de AFIR. 

Dacă în urma verificării experții AM PNDR - SLIN susțin argumentele GAL, GAL va depune/ transmite (prin poștă/ fax/ e-mail) la AFIR adresa emisă de DGDR – AM PNDR în termen de maxim 10 zile lucrătoare de la primirea notei, iar proiectele vor fi admise de AFIR automat în etapa de contractare. 

Dacă experții AM PNDR - SLIN nu confirmă sau confirmă parțial argumentele GAL, GAL va întocmi Erată la Raportul de selecție, în conformitate cu verificarea realizată de DGDR – AM PNDR, care trebuie aprobată de organele de decizie ale GAL și avizată de CDRJ. Erata semnată de către reprezentantul CDRJ va fi depusă/ transmisă (prin poștă/ fax/ e-mail) de GAL la AFIR. În situația în care proiectele în cauză își mențin statutul de proiect selectat, nu este necesară întrunirea Comitetului de Selecție, urmând ca în baza eratei proiectele respective să își continue fluxul procedural la nivelul AFIR. În cazul în care în urma Eratei proiectele își schimbă statutul inițial trebuie întrunit Comitetul de Selecție și reavizat Raportul de selecție (reluată procedura inițială). Selecția se va realiza în ordinea descrescătoare a punctajului obținut, urmând aceiași pași procedurali ca în cazul raportului de selecție, conform procedurilor GAL (Notificarea solicitanților privind selectarea/ neselectarea proiectelor și comunicarea perioadei de depunere a contestațiilor).

În cazul în care, în termen de 10 zile lucrătoare de la primirea Notei de atenționare GAL nu depune documentația (răspunsul DGDR – AM PNDR, respectiv Erata dacă este cazul) la AFIR, AFIR va informa DGDR – AM PNDR care va sesiza Direcția Generală Control Antifraudă și Inspecții din cadrul MADR, în vederea verificării aspectelor semnalate. În această situație, procesul de contractare se va suspenda până la finalizarea acțiunii de control, rezultatul acesteia constituind decizia finală administrativă privind contractarea proiectelor vizate.   

În acest caz, termenele de verificare a criteriilor de selecție se suspendă până la parcurgerea tuturor etapelor de mai sus, respectiv până la decizia finală privind selecția proiectului.  

După finalizarea verificărilor de către experți pot apărea diferențe de rezultat al verificării între experți. În cazul în care se constată diferențe între evaluarea făcută de expertul 1 (2 ochi) și cea făcută de expertul 2 (4 ochi), acestea se mediază de către șeful serviciului, decizia sa fiind finală. În cazul în care între opinia comună a experților și opinia șefului de serviciu există divergențe, medierea este făcută de către șeful ierarhic superior, decizia acestuia din urmă fiind cea finală. Decizia finală luată în procesul de mediere va fi justificată prin menționarea argumentelor relevante în cadrul rubricii Observații a formularului E1.2L. 

În cazul în care Directorul OJFIR/CRFIR are o altă opinie decât a experților și a șefului ierarhic al experților privind decizia referitoare la condițiile de eligibilitate (minime obligatorii și specifice ale GAL), acesta are opțiunea de a alege decizia expertului cu care este de acord din punct de vedere tehnic sau, dacă consideră necesar, poate dispune reverificarea cererii de finanțare de către altă echipă de experți. Pentru justificarea deciziei sale, Directorul va completa argumentele relevante în rubrica Observații a formularului E1.2L.

Pentru cererile de finanțare depuse în format letric, un exemplar al Cererilor de finanțare (copie în format electronic - CD), care au fost declarate neeligibile/ eligibile și neselectate la nivelul OJFIR/CRFIR, inclusiv după solicitarea informațiilor suplimentare, se restituie solicitanților (la cerere), pe baza unui proces-verbal de restituire, încheiat la nivelul SLIN-OJFIR unde a fost depus proiectul în 2 exemplare, semnat de ambele părți. Acestea pot fi corectate/ completate și redepuse de către solicitanți la GAL, în cadrul următorului Apel de selecție lansat de GAL pentru aceeași măsură. Cererile de finanțare refăcute vor intra din nou într-un proces de evaluare și selecție la GAL și vor fi redepuse la OJFIR în baza Raportului de selecție aferent noului Apel de selecție lansat de către GAL pentru aceeași măsură . Exemplarul original al Cererii de finanțare declarată neeligibilă/ eligibilă și neselectată va rămâne la entitatea la care a fost verificată (structura responsabilă din cadrul AFIR), pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.). 

La nivelul tuturor entităților implicate în verificarea cererilor de finanțare de la nivelul Oficiilor Județene/Centrelor Regionale, arhivarea temporară a documentelor de lucru se realizează conform Manualului de proceduri pentru arhivare M 02-06.

Notă

După evaluarea cererii de finanțare, inclusiv după semnarea angajamentului legal, AFIR poate dispune reverificarea proiectului, ca urmare a unei sesizări externe sau ca urmare a unei autosesizări cu privire la existența unor posibile erori de verificare a cerințelor de conformitate și/ sau de încadrare corectă a proiectului, precum și a criteriilor de eligibilitate și/ sau de selecție. Dacă în urma reverificării se constată nerespectarea acestor cerințe, proiectele respective vor fi declarate neconforme/ încadrate incorect/ eligibile și neselectate/ neeligibile se va proceda la neîncheierea/ încetarea contractului, după caz.

CAPITOLUL 10 CONTRACTAREA FONDURILOR

10.1 PREVEDERI COMUNE PENTRU TOATE PROIECTELE AFERENTE SUB-MĂSURII 19.2

Contractarea se realizează la nivelul CRFIR. După semnarea Contractelor/Deciziilor de finanțare, expertul SLIN/SAFPD/SIBA CRFIR va transmite către GAL o adresă de înștiințare privind încheierea angajamentului legal.

Pentru Contractele/ Deciziile aferente proiectelor de investiții/ sprijin forfetar se vor utiliza modelele de formulare din cadrul Manualului de procedură pentru evaluarea și selectarea cererilor de finanțare pentru proiecte aferente submăsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M 01 – 01)/ Manualului de procedură pentru implementare – Secțiunea I: „Contractarea și modificarea Contractelor de finanțare/Deciziilor de finanțare” (Cod manual: M 01-02), în funcție de măsura ale cărei obiective sunt atinse prin proiect și în funcție de cererea de finanțare utilizată. Dacă anumite cerințe specifice submăsurilor naționale nu corespund cu cerințele măsurii din SDL (de ex. durata de execuție a contractului/ deciziei, respectiv durata de realizare efectivă și implementare a planului de afaceri, valoarea contractului, respectiv cuantumul tranșelor de plată, procentul aferent producției comercializate), formularele din cadrul manualelor de procedură generale vor fi adaptate pentru a nu fi introduse cerințe/ obligații care să nu corespundă cu măsura aprobată prin SDL. În acest context, odată cu finalizarea procesului de evaluare, expertul verificator de la nivelul OJFIR/ CRFIR va întocmi și va atașa la dosarul administrativ al cererii de finanțare o adresă de înaintare sub forma unei note de atenționare, în cadrul căreia se vor preciza punctual toate condițiile de eligibilitate și selecție aplicabile respectivului proiect, în conformitate cu cele stabilite de către GAL, și care diferă de prevederile submăsurii naționale corespondente, al cărei model de contract de finanțare se va folosi. Experții responsabili de contractare pot solicita punctul de vedere al experților evaluatori, în cazul unor neclarități. La codificarea tuturor formularelor preluate se va adăuga și litera L, pentru a putea, în procesul de monitorizare, să fie evidențiată Măsura 19 LEADER.

Notă

Pentru operațiunile care corespund obiectivelor art. 19 alin. (1) lit. (a) pct. i), ii) și iii) din Reg. (UE) nr. 1305/2013, , durata de implementare a planului de afaceri trebuie corelată cu data limită privind eligibilitatea cheltuielilor efectuate din FEADR 2014-2020. În acest scop, termenul limită de realizare efectivă și implementare a planului de afaceri se calculează prin diminuarea duratei de execuție cu termenul de 90 de zile calendaristice necesar efectuării ultimei plăți.   

În termen de maximum 3 (trei) zile lucrătoare de la data întocmirii Fișei de evaluare generală a proiectului (formularul E1.2L/ E1.2LR) şi primirea dosarelor administrative de la OJFIR/ AFIR central (dacă este cazul), șeful SLIN/ SAFPD/ SIBA – CRFIR repartizează experților CE SLIN/ SAFPD/ SIBA - CRFIR dosarele administrative în vederea inițierii procedurii de contractare. În termen de maximum 2 (două) zile lucrătoare de la repartizarea dosarelor, expertul CE SLIN/ SAFPD/ SIBA CRFIR întocmește și transmite către beneficiarii declarați eligibili și selectați conform fișei E1.2L/ E1.2LR Notificarea beneficiarului privind semnarea Contractului/ Deciziei de finanțare (formular E6.8.3L), în funcție de tipul măsurii în care se încadrează proiectul eligibil și selectat, cu mențiunea că nu se vor înscrie informații referitoare la Raportul de selecție. O copie a formularului va fi transmisă, spre știință, către GAL. Pentru proiectele de investiții, formularul se va prelua din Manualul de procedură pentru evaluarea și selectarea cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M 01 – 01). 

Documentele necesare încheierii contractului de finantare pot fi depuse de solicitanţi la OJFIR, în orice situație, indiferent de tipul solicitantului, urmând ca acesta să facă transmiterea către CRFIR. 

Pentru cazurile în care beneficiarii nu pot depune documentele solicitate de AFIR, în termenele şi condiţiile precizate în notificarea E6.8.3L, aceştia pot beneficia de prelungirea termenelor iniţiale conform prevederilor “Manualului de procedură pentru evaluarea si selectarea  cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente PNDR 2014-2020“.

Atenţie!

Beneficiarii care solicită prelungiri pentru depunerea documentelor necesare contractării, vor fi informaţi cu privire la riscul generat de întârzierea în contractare, care poate afecta durata de execuţie a contractului de finanţare (după caz). Dacă de la momentul transmiterii notificării E6.8.3L şi până la momentul semnării contractului de finanţare, potrivit reglementărilor europene și naționale aplicabile, termenul scurs afectează durata de execuție a contractului, în sensul diminuării acesteia, ultima tranşă de plată se va depune conform prevederilor contractului de finanţare corelata cu data limită privind eligibilitatea cheltuielilor efectuate din FEADR 2014-2020.

În cazul proiectelor de servicii, orice prelungire aprobată nu poate depăși termenul inițial cu mai mult de 15 zile calendaristice.

În situația în care solicitanții nu depun documentele necesare contractării în termenul precizat în notificarea E6.8.3L/ în termenul precizat ca urmare a prelungirilor acordate, OJFIR/ CRFIR transmite notificările de neîncheiere a contractelor de finanțare în termen de 3 (trei) zile lucrătoare (include şi termenul necesar aprobării de către Directorul OJFIR/DGA CRFIR, după caz)  de la expirarea termenului de răspuns al solicitantului la notificarea AFIR / de la expirarea prelungirii acordate.

În cazul în care solicitanţilor nu li se aprobă prelungirea, experţii OJFIR/ CRFIR vor transmite acestora notificările de neîncheiere contract în termen de 3 (trei) zile lucrătoare de la expirarea termenului pentru depunerea contestaţiilor, respectiv de la finalizarea fluxului de soluţionare a contestaţiilor, pentru situaţiile în care solicitanţii au depus contestaţii ca urmare a deciziei de neaprobare a prelungirii.

De asemenea, în vederea încheierii contractului de finanțare, solicitanții declarați eligibili și selectați vor trebui să prezinte obligatoriu documentele specifice pentru care au atașat copii la cererea de finanțare, în original, în vederea verificării conformității. După confruntarea documentelor, dosarul cuprinzând documentele în original va rămâne la beneficiar. Nu se cer informații suplimentare pentru documentele care nu sunt conforme cu cele depuse inițial în copie la cererea de finanțare.  

Verificarea conformității documentelor copie cu originalul și a documentelor solicitate în vederea încheierii Contractului/ Deciziei de finanțare, în cazul proiectelor de investiții/sprijin forfetar, se va realiza la nivelul aceleiași structuri care a evaluat proiectul, respectiv:

la nivelul SAFPD/SLIN OJFIR pentru proiectele cu achiziții simple/simple cu montaj (proiecte care presupun echipamente și montajul acestora) (fără construcții-montaj), proiectele cu sprijin forfetar, și proiectele de servicii (indiferent de tipul de beneficiar: public/ privat) și proiectele cu construcții-montaj (indiferent de tipul de beneficiar) transferate de la CRFIR, conform Regulamentului de Organizare și Funcționare al AFIR;

la nivelul SAFPD/ SLIN/ SIBA CRFIR pentru proiectele cu construcții-montaj (beneficiari privați domeniul non-agricol și beneficiari publici netransferate la OJFIRindiferent de tipul de beneficiar), care presupun lucrări de construcții montaj precum și proiectele de investiții care pot fi asimilate obiectului de activitate al serviciilor de specialitate de la nivelul CRFIR, conform Regulamentului de Organizare și Funcționare al AFIR.

Verificarea se va realiza prin completarea Secțiunii II, părțile C și D, din fișa de evaluare E1.2 specifică submăsurii naționale (conform modelului de cerere de finanțare utilizat) și adaptată, în cazul în care anumite cerințe nu corespund cu cerințele măsurii din SDL, astfel încât să nu fie introduse cerințe/ obligații care să nu corespundă cu măsura aprobată prin SDL. Pentru proiectele de servicii se va utiliza Secțiunea C, părțile C și D din cadrul prezentului manual de procedură. 

Pentru confruntarea documentelor depuse pe suport de hârtie sau scanate cât și on-line, beneficiarul va prezenta și dosarul cuprinzând documentele în original dosar care va rămâne la beneficiar. 

Dacă se constată neconcordanțe care pot afecta condițiile de eligibilitate și criteriile de selecție nu se semnează contractul de finanțare. Nu se cer informații suplimentare pentru documentele care nu sunt conforme cu cele depuse inițial pe suport de hârtie sau electronic.

Verificarea conformității copiei cu originalul pentru documentele atașate în copie la cererea de finanțare se poate realiza la verificarea vizitei pe teren, acolo unde este posibil, pentru evitarea riscului de răspândire a COVID 19. Astfel, în etapa de verificare a eligibilității la vizita pe teren se confruntă documentele în original aflate în posesia solicitantului cu documentele atașate Cererii de finanţare, iar acolo unde nu a putut fi realizată vizita pe teren această verificare se  va realiza ulterior cu ocazia primei verificări pe teren.

După verificarea documentelor obligatorii, o copie a fișei de verificare (reprezentând Secțiunea II, părțile C și D), împreună cu documentele obligatorii în vederea încheierii contractului se transmit către experții Compartimentului Evaluare de la nivelul CRFIR, responsabili de întocmirea contractului de finanțare. În vederea încheierii contractului de finanțare, experții CRFIR se asigură că toate documentele obligatorii menționate în formularul E6.8.3L au fost depuse de beneficiar la Autoritatea Contractantă în termenele menționate în cuprinsul acesteia și sunt conforme, respectiv îndeplinesc cerințele procedurale. De asemenea, expertul verifică rezultatele consemnate în Secțiunea II, părțile C și D din fișa de verificare specifică și procedează la întocmirea contractului de finanțare. 

Expertul CE SLIN/ SAFPD/ SIBA – CRFIR pregătește pentru fiecare proiect eligibil și selectat, conform Fișei de evaluare generală a proiectului (E1.2L/E1.2LR), două exemplare ale Contractului de finanţare (C1.1L), în limba română şi două exemplare din anexele acestuia, în baza următoarelor documente: 

•
Cererea de finanţare; 

•
Dosarul administrativ al cererii de finanțare; 

Fișa de evaluare generală a proiectului E1.2L/ E1.2LR, conform căreia proiectul este eligibil și selectat.

Expertul din compartimentul de evaluare SAFPD/ SLIN/ SIBA - CRFIR atribuie Contractului de Finanţare acelaşi număr cu cel din Cererea de Finanţare, cu excepţia primului câmp, unde se va scrie codul C în locul codului înscris în Fișa de evaluare generală a proiectului (codul reprezintă etapa în care se află Cererea de Finanţare).

Completarea de către CE SLIN/ SAFPD/ SIBA – CRFIR și transmiterea Contractului de finanțare către compartimentul de implementare (CI) din cadrul CRFIR se realizează în conformitate cu prevederile Manualului de procedură pentru evaluarea și selectarea cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M 01 – 01)/ Manualului de procedură pentru implementare – Secțiunea I Contractarea și modificarea contractelor de finanțare/ deciziilor de finanțare (Cod manual: M 01 - 02).

După primirea dosarelor administrative ale Cererilor de finanțare ce urmează a fi contractate, la nivelul CI SLIN/ SAFPD/ SIBA – CRFIR se efectuează verificarea privind dubla finanțare reverificarea criteriilor de eligibilitate și selecție în vederea contractării, în cadrul formularului C1.4L (pentru proiectele de serviciiconform formularului C0.1L , formularul se regăsește în din cadrul Secțiuniiea II – Formulare a prezentului manual; pentru celelelalte proiecte, formularul C1.4L se va completa cu întrebarea și metodologia privind verificarea dublei finanțări). 

Atenție! Secțiunea privind dubla finanțare din cadrul acestui formular se va completa pentru toate proiectele eligibile și selectate din cadrul submăsurii 19.2. 

Verificarea se face în Registrul electronic al cererilor de finanțare E2.2/ Registrul unic privind situația Contractului de finanțare C1.13/ sistemul contabil SIVAPPS la nivel național, pe câmpul CUI.

Dacă solicitantul se regăsește în sistem cu un proiect înregistrat în cadrul altei măsuri/submăsuri din PNDR, dar statutul este retras/ neconform/ neeligibil/ eligibil fără finanțare, acesta poate fi finanțat prin submăsura 19.2. Dacă solicitantul are mai mult de o cerere de finantare (mai există o cerere neretrasă) la nivelul AFIR, se va solicita o copie a proiectului structurii AFIR care îl instrumentează și se va verifica dacă proiectul prevede obiective de investiții (operațiuni/ acțiuni și cheltuieli) identice. În acest caz, solicitantul va fi contactat/ notificat (printr-o adresă) în maxim 2 (două) zile lucrătoare pentru a i se solicita decizia cu privire la proiectul pentru care se alege finanțarea. Beneficiarul are la dispoziție 2 (două) zile lucrătoare pentru a răspunde solicitării. În funcție de răspunsul acestuia, AFIR menține în contractare fie prezentul proiect depus la nivel de GAL în cadrul submăsurii 19.2, fie proiectul depus prin sesiunea lansată la nivel național (inclusiv ITI) pentru submăsura respectivă. Pentru proiectul la care se renunță, AFIR va transmite Notificarea de neîncheiere contract (formular C0.2L). Dacă în urma verificărilor nu sunt identificate aspecte care să conducă la concluzia cu privire la dubla finanțare a investițiilor propuse (amplasamentul investiției, oportunitatea, necesitatea investiției etc. diferă), proiectul propus își va continua fluxul procedural de contractare. 

De asemenea, dacă beneficiarul se regăsește în sistem cu același proiect (cu operațiuni/ acțiuni și cheltuieli identice) contractat în cadrul altei măsuri/submăsuri din PNDR, atunci proiectul este respins și se transmite Notificarea de neîncheiere de contract C0.2L.

Termenul de realizare a acestei verificări, inclusiv transmiterea și verificarea documentelor, este de 5 (cinci) zile lucrătoare.      

Etapele de întocmire PAC-ABI/ avizare/ aprobare/ semnare/ transmitere ale  contractului/ deciziei de finanțare, precum și primirea, verificarea și transmiterea Registrului unic privind situația contractului/ deciziei de finanțare C1.13L se vor derula în conformitate cu prevederile Manualului de procedură pentru implementare – Secțiunea I Contractarea și modificarea contractelor de finanțare/ deciziilor de finanțare (Cod manual: M 01 - 02).

Odată cu semnarea contractului se înmânează beneficiarului și Nota de îndrumare corespunzătoare tipului de proiect propus(daca este cazul). De asemenea, beneficiarul va depune Declarația privind prelucrarea datelor cu caracter personal, conform modelului de pe site-ul AFIR, care se va atașa la dosarul administrativ al contractului de finanțare.

În cazul neîncheierii sau încetării Contractelor/ Deciziilor finanțate prin submăsura 19.2, SLIN/ SAFPD/ SIBA CRFIR are obligația de a transmite și către GAL o copie a deciziei de neîncheiere/ încetare. 

Pe tot parcusul derulării Contractelor/Deciziilor de finanțare, AFIR poate dispune reverificarea proiectului dacă este semnalată o neregulă asupra aplicării procedurii de evaluare, contractare și implementare ce ridică suspiciuni de fraudă. În cazul în care se constată că s-a produs o neregulă în aceste etape de evaluare și derulare a Contractului/ Deciziei de finanțare, AFIR poate dispune încetarea valabilității angajamentului legal printr-o notificare scrisă din partea AFIR, adresată beneficiarului și GAL spre informare, fără punere în întârziere, fără nicio altă formalitate și fără intervenția instanței judecătorești.

Atenţie! Pe durata de valabilitate (şi monitorizare, în cazul proiectelor de investiţii/cu sprijin forfetar) a contractului de finanţare, beneficiarul va furniza GAL-ului orice document sau informaţie în măsură să ajute la colectarea datelor referitoare la indicatorii de monitorizare aferenţi proiectului.

10.2 SEMNAREA CONTRACTELOR DE FINANȚARE 

Pentru proiectele aprobate, AFIR notifică beneficiarul privind selectarea Cererii de Finanţare în vederea  prezentării documentelor necesare contractării precum și a documentelor originale depuse în copie la Dosarul Cererii de Finanțare, pentru ca expertul AFIR să verifice conformitatea cu originalul acestora.

Obiectul Contractului de Finanţare îl reprezintă acordarea finanţării nerambursabile de către AFIR, pentru punerea în aplicare a Cererii de Finanţare asumată de către solicitant.

Beneficiarului i se va acorda finanţarea nerambursabilă în termenii şi condiţiile stabilite în Contractul de Finanţare şi anexele acestuia, inclusiv în Cererea de Finanţare aprobată, pe care acesta are obligaţia de a le respecta.

IMPORTANT !

Se recomandă ca solicitantul, respectiv beneficiarul sprijinului financiar, să consulte integral textul contractului de finanţare şi al anexelor acestuia, să-și asume cele prevăzute în acestea iar după semnarea contractului, trebuie să se asigure că a intrat în posesia acestora.

Atenție! 
În cazul în care expertul verificator descoperă modificări ulterioare aduse documentelor scanate în format electronic, proiectul este considerat neeligibil şi nu se va mai încheia Contractul de Finanţare.

După aprobarea Raportului de selecție/ Raportului de contestații, CRFIR va notifica Beneficiarul cu privire la decizia de selecţie a Cererii de finanțare prin documentul „Notificarea beneficiarului privind selectarea Cererii de finanțare și semnarea Contractului de finanţare”, în vederea prezentării la OJFIR de care aparține, a documentelor necesare în vederea încheierii Contractului de finanțare nerambursabilă, în termen de maxim 30 zile de la primirea notificării privind selectarea cererii de finanțare, după cum urmează:

 Adresă emisă de bancă/ trezorerie cu datele de identificare ale acesteia și ale contului aferent proiectului FEADR (denumirea, adresa bancă/ trezorerie, codul IBAN al contului de operațiuni cu AFIR);

 Cazierul judiciar al reprezentantului legal, în original (fără înscrieri privind sancțiunineconomico-financiare);

 Certificate care să ateste lipsa datoriilor restante fiscale, sociale şi locale, emise de Direcţia Generală a Finanţelor Publice și de primăriile pe raza cărora îşi au sediul social și puncte de lucru

(numai în cazul în care solicitantul este proprietar asupra imobilelor);

 Alte documente, după caz, conform notificării privind selectarea Cererii de finanțare.

În urma selectării Cererii de finanțare, se va prezenta dosarul original după care s-a scanat, pentru conformitatea documentelor depuse inițial. Solicitantii care au optat pentru utilizarea semnăturii electronice, nu vor mai prezenta în dosarul pe suport de hârtie decât documentele care au fost scanate și cele originale emise de alte entităti pentru conformitate. Anexa 1 sau documentele originale emise de el însuși, convertite în PDF și semnate electronic, nu mai trebuie cuprinse, atașate, în dosarul pe hârtie.

În cazul în care se vor constata neconcordanțe în urma verificării documentelor solicitate în vederea încheierii contractului de finanțare și/ sau între documentele încărcate on-line și documentele depuse pe suport de hârtie, care pot afecta criteriile de selectie sau conditiile de eligibilitate, cererea de finantare se va declara neeligibilă/ neselectată pentru finanțare, cu consecința neîncheierii contractului de finanțare și încadrarea proiectului cu statut de contract neîncheiat.

Foarte important!

 În cazul în care expertul verificator descoperă modificări ulterioare aduse documentelor scanate în format electronic, cu excepţia situaţiilor în care acestea au survenit ca urmare a solicitării de informaţii suplimentare, proiectul este considerat neeligibil şi nu se va mai încheia contractul de finanţare;

 Se recomandă consultarea textului integral al Contractului de finanţare (Anexa 5 la prezentul Ghid – vezi www.afir.info), parcurgerea integrală şi asumarea celor prevăzute în acesta şi anexele aferente, asigurându-se totodată de intrarea în posesie a acestora.

Contractul de finanțare se va încheia între părți în termen de 15 zile lucrătoare de la data depunerii documentelor obligatorii și verificarea acestora de Autoritatea Contractantă.

În cazul în care solicitantul nu depune în termen documentele precizate în notificare sau nu se prezintă pentru semnarea contractului de finanțare şi nici nu anunţă AFIR în scris și în termen despre motivele obiective care conduc la această imposibilitate, Autoritatea Contractantă va considera că solicitantul a renunţat la ajutorul financiar nerambursabil.

Atenţie! Cursul de schimb utilizat la încheierea Contractului de finanțare este cursul EURO – RON

de la data de 1 ianuarie a anului în cursul căruia este luată Decizia de acordare a ajutorului financiar nerambursabil (respectiv, anul încheierii Contractului de finanţare) stabilit de către Banca Central Europeană şi publicat pe pagina web a Băncii Central Europene http://www.ecb.int/index.html.

Cursul de schimb aplicabil fiecărei tranșe de plată va fi cursul de schimb EURO – RON stabilit de Banca Centrală Europeană, publicat pe pagina web: http://www.ecb.int/index.html, valabil pentru data de 01 ianuarie a anului pentru care se efectuează plata.

Contractul de finanţare va intra în vigoare la data semnării acestuia de ambele părţi contractante.

Durata de valabilitate a contractului cuprinde durata de execuţie. Durata de execuție a contractului de finanțare vizează îndeplinirea activităţilor specificate în dosarul cererii de finanţare pentru o perioadă de maxim 5 ani de la certificarea inițială a fermierilor/ grupurilor de fermieri, interval în care certificarea trebuie să fie neîntreruptă, la care se adaugă o perioadă de maxim 90 de zile calendaristice pentru efectuarea ultimei plăţi aferente ultimului an de execuţie, calculată, din momentul depunerii ultimei cereri de plată conformă. Ultima plată a stimulentului anual va fi realizată până la 31 decembrie 2023.

Precizări referitoare la modificarea Contractului de finanţare:

 Beneficiarul poate solicita modificarea Contractului de finantare numai în cursul duratei de execuţie a acestuia stabilită prin contract şi nu poate avea efect retroactiv.

 Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris beneficiarul cu privire la aceste modificări, iar beneficiarul se obligă a le respecta întocmai.

 Beneficiarul are obligația de a menține condițiile de eligibilitate și criteriile de selecție în baza cărora Cererea de finanțare a fost aprobată pe toată durata de valabilitate a Contractului de finanțare.

 Orice modificare la Contractul de finanțare sau la Anexa acestuia se realizează în scris prin Act adiţional/ Notă de aprobare/ Notificare, după caz. Actele adiţionale/ Notele de aprobare/ Notificările vor fi încheiate în aceleaşi condiţii ca şi Contractul de finanţare. Astfel, în cazul modificării domiciliului, sediului social, a contului bancar şi/ sau a instituţiei financiare pentru contractul de finanțare semnat, înlocuirii responsabilului legal, beneficiarul se obligă a notifica Autoritatea Contractantă. Notificarea beneficiarului va fi însoţită de documente justificative eliberate în conformitate cu legislaţia în vigoare de autorităţile competente.

Important!

 În cazul constatării unei nereguli cu privire la încheierea ori executarea contractului, inclusiv în cazul în care beneficiarul este declarat în stare de incapacitate de plată sau a fost declanşată procedura falimentului, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau documentele/ autorizaţiile/ avizele depuse în vederea obţinerii finanţării nerambursabile sunt constatate ca fiind neadevarate/ false/ incomplete/ expirate/ inexate/ nu corespund realităţii, Autoritatea Contractantă poate înceta valabilitatea contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti.

În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare şi în conformitate cu dispoziţiile contractuale.

Prin excepție, în situația în care neîndeplinirea obligațiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se va realiza proporțional cu gradul de neîndeplinire.

Anterior încetării Contractului de finanțare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă.

CAPITOLUL 11 AVANSURILE 
NU ESTE CAZUL
CAPITOLUL 12 ACHIZIȚIILE
Beneficiarii finanțării prin măsura 3/3A vor efectua achizițiile așa cum au fost acestea asumate prin Planul de Acțiuni și respectând Instrucțiunile privind achizițille private – anexă la contractul de finanțare.

Achizițiile vor fi realizate de solicitant/partener după semnarea contractului de finanțare.

Nerespectarea de către beneficiari FEADR a instrucțiunilor privind achizițiile publice/private- anexă la contractul de finanțare, atrage neeligibilitatea cheltuielilor aferente achiziției de servicii, lucrări sau bunuri.

Achiziţiile se vor desfăşura respectând legislaţia naţională specifică achiziţiilor publice.

În contextul derulării achiziţiilor publice, conflictul de interese se definește prin:

A. Conflictul de interese între beneficiar / comisiile de evaluare și ofertanţi: Acționariatul beneficiarului (până la proprietarii finali), reprezentanții legali ai acestuia, membrii în structurile de conducere ale beneficiarului (administratori, membri în consilii de administraţie etc) și membrii comisiilor de evaluare:

a) deţin acţiuni din capitalul subscris al unuia dintre ofertanţi sau subcontractanţi; 

b) fac parte din structurile de conducere (reprezentanţi legali, administratori, membri ai consiliilor de administrație etc.) sau de supervizare ale unuia dintre ofertanţi sau subcontractanţi; 

c) sunt în relaţie de rudenie până la gradul II sau afin cu persoane aflate în situaţiile de mai sus.

B. Conflictul de interese între ofertanţi:
Acţionariatul ofertanţilor (până la proprietarii finali), reprezentanţii legali, membrii în structurile de conducere ale beneficiarului (consilii de administraţie etc):

a) deţin pachetul majoritar de acţiuni la celelalte firme participante pentru aceeași achiziţie (OUG 66/2011);

b) fac parte din structurile de conducere (reprezentanţi legali, administratori, membri ai consiliilor de administraţie etc) sau de supervizare ale unui alt ofertant sau subcontractant;

c) sunt în relaţie de rudenie până la gradul II sau afin cu persoane aflate în situaţiile de mai sus. 

Pe parcursul derulării procedurilor de achiziţii, la adoptarea oricărei decizii, trebuie avute în vedere principiile prevăzute la art. 2 din Legea nr. 98/2016 privind achizițiile publice, cu completările ulterioare.

	Atenţie! Solicitanţii care vor derula procedura de achiziţii servicii, înainte de semnarea contractului de finanţare cu AFIR, vor respecta prevederile procedurii de achiziţii servicii din Manualul de achiziţii postat pe pagina de internet AFIR.


Atenţie! Solicitanţii care vor derula procedura de achiziţii servicii, cu o valoare mai mare de 15.000 euro  înainte de semnarea Contractului de Finanţare cu AFIR, vor respecta prevederile procedurii de achiziţii servicii din Manualul de achiziţii postat pe pagina de web AFIR.
CAPITOLUL 13 TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ A AVANSULUI ȘI A CELOR AFERENTE TRANȘELOR DE PLATĂ

În etapa de autorizare a plăților, toate cererile de plată trebuie să fie depuse la GAL pentru efectuarea conformității, iar ulterior, la dosarul cererii de plată GAL va atașa și fișa de verificare a conformității emisă de GAL. 
Beneficiarii au obligatia de a depune la GAL și la AFIR Declarațiile de eșalonare - formular AP0.1L conform prevederilor Contractului/Deciziei de finanțare cu modificarile și completarile ulterioare și anexele la acesta, în maxim 30 zile de la avizarea primului dosar de achiziții. Pentru depunerea primului dosar de plată, se vor avea în vedere prevederile HG nr. 226/2015, cu modificările și completările ulterioare, în vigoare la data depunerii Dosarului Cererii de Plată. 

Dosarul Cererii de Plată (DCP) se depune inițial la GAL, în original – 1 exemplar, pe suport de hârtie, la care se ataşează pe suport magnetic și copie – 2 exemplare documentele întocmite de beneficiar. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR (OJFIR/CRFIR – în funcție de tipul de proiect). 

În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, viza GAL-ului rămâne „neconform“, atunci beneficiarul poate adresa contestația către AFIR. Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare. 

GAL se va asigura de faptul că verificarea conformității dosarelor de plată la nivelul GAL, inclusiv depunerea contestațiilor și soluționarea acestora (dacă este cazul) respectă încadrarea în termenul maxim de depunere a dosarului de plată la AFIR. 

Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare), care se regăsesc pe pagina de internet a AFIR www.afir.info. 

Pentru proiectele aferente Sub-măsurii 19.2, pentru toate etapele, verificările se realizează în baza prevederilor procedurale și formularelor aferente sub-măsurii în care se încadrează scopul proiectului finanțat, conform codului contractului/deciziei de finanțare. 

Modelele de formulare care trebuie completate/prezentate de beneficiar (Cererea de plată, Identificarea financiară, Declarația de cheltuieli, Raportul de asigurare, Declarația pe propria răspundere a beneficiarului) sunt disponibile la OJFIR sau pe site-ul AFIR (www.afir.info). 

Decontarea TVA de la Bugetul de stat se poate solicita dacă beneficiarul se încadrează în prevederile OUG nr. 49/2015 și a solicitat modificarea corespunzătoare a Contractului de finanțare, conform dispozițiilor Manualului de procedură și a Ghidului de implementare. 

Pentru toate cererile de plată, după primirea de la AFIR a Notificării cu privire la confirmarea 

plății, în termen de maximum 5 zile, beneficiarul are obligația de a informa GAL cu privire la sumele autorizate și rambursate în cadrul proiectului.
Rectificarea Declarației de eșalonare se poate realiza de către beneficiar de maxim două ori în perioada de execuție a Contractului de finanțare. În situația în care se aprobă prelungirea duratei de execuție peste termenul maxim de 24/36 de luni, după caz, beneficiarului i se va mai permite o nouă rectificare în conformitate cu noua perioadă de execuție aprobată. 

În cazul proiectelor pentru care se decontează TVA-ul de la bugetul de stat conform prevederilor legale în vigoare beneficiarii trebuie să depună și Declaraţia de eșalonare a depunerii Dosarelor Cererilor de Plată distinctă pentru TVA.

Termenul limită de efectuare a plăţilor către beneficiar este de maxim 90 de zile calendaristice de la data înregistrării cererii de plată conforme.
Plata se va efectua conform procedurii de plată a AFIR.

Cererea pentru prima plată a stimulentului anual și documentele justificative se pot depune după data semnării Contractului de finanțare cu AFIR.

Sprijinul public reprezintă ajutor financiar nerambursabil și se acordă sub forma unui stimulent anual, pe o perioadă de maxim 3 ani consecutivi de la aderarea la o schemă de calitate și nu va depăși suma de 1 000 de euro/ exploatație/ an.

Sunt rambursate costurile eligibile suportate și plătite efectiv. Costurile eligibile sunt costurile fixe suportate de fermieri/ grupurile de fermieri ca urmare a participării acestora într-o schemă de calitate cum ar fi:

 costurile de aderare la schema de calitate sprijinită, inclusiv costurile aferente controalelor

necesare pentru verificarea respectării specificaţiilor schemei și

 contribuţia anuală de participare la schema de calitate sprijinită;

 Plata se va efectua de către AFIR în maxim 90 de zile de la data înregistrării Dosarului

Cererii de plată la OJFIR.

 În cazul în care se constată că Beneficiarul nu respectă condiţiile de implementare a Contractului de finanţare, respectiv nu sunt îndeplinite condiţiile de eligibilitate și de selecție, AFIR

va proceda la recuperarea integrală a ajutorului financiar nerambursabil plătit și încetarea Contractului de finanţare.

 În cazul apariţiei forţei majore/ circumstanţelor excepţionale, demonstrată/demonstrate prin depunerea de documente conform prevederilor legislației în vigoare, sprijinul acordat nu se va recupera. În cazul decesului beneficiarului sprijinul va fi acordat în continuare numai în condițiile în care moștenitorul în a cărui masă succesorală revine Contractul de finanţare este de acord să continue implementarea Contractului.
CAPITOLUL 14 MONITORIZAREA PROIECTELOR

Indicatori de monitorizare
Numărul de exploatații agricole care primesc sprijin pentru participarea la sistemele de calitate, la piețele locale și la circuitele de aprovizionare scurte, precum și la grupuri/organizații de producători - 3

Cheltuieli publice totale – 3.000 €

Aceștia vor fi monitorizați și evaluați în conformitate cu prevederile Art.34 din Reg. (UE) nr. 1303/2013, prin Planul de Evaluare ce va fi elaborat în perioada de implementare.
Durata de monitorizare a proiectelor este de 5 ani de la data ultimei plăţi efectuate de către Autoritatea Contractantă.

În perioada monitorizării proiectului de 5 ani de la data ultimei tranșe de plată efectuată de AFIR, beneficiarul se obligă:

· respecte și să mențină criteriile de eligibilitate şi de selecţie; 

· să nu modifice obiectivele prevăzute în Studiul de Fezabilitate, parte integrantă din Contractul şi Cererea de Finanţare, 

· să nu înstrăineze investiţia;

· să nu îşi înceteze activitatea pentru care va fi finanţat.

Atenție! În cazul nerespectării acestora, sumele acordate vor fi recuperate integral

Activele corporale și necorporale rezultate din implementarea proiectelor finanțate prin LEADER, trebuie să fie incluse în categoria activelor proprii ale beneficiarului și să fie utilizate pentru activitatea care a beneficiat de finanțare nerambursabilă pentru minim 5 ani de la data efectuării ultimei plăți.
CAPITOLUL 15 INFORMAŢII UTILE

15.1  DOCUMENTE NECESARE LA DEPUNEREA CERERII DE FINANŢARE (NUMEROTATE CONFORM POZIŢIEI DIN CEREREA DE FINANŢARE)
Documente necesare la depunerea Cererii de Finanțare - CF

1. Planul de acțiuni.
2. Copia actului de identitate a reprezentantului legal.
3. a)Certificatul de înregistrare (inclusiv anexele) eliberat de Oficiul Registrului Comerţului conform legislaţiei naţionale cu modificările şi completările ulterioare;
   b)Hotărâre judecătorească definitivă pronunțată pe baza actului de constituire și a statutului propriu în cazul Societăților agricole, însoțită de Statutul Societății agricole;
   c)Statut pentru Societatea cooperativă agricolă(înființată în baza Legii nr. 1/2005) și Cooperativa agricolă(înființată în baza Legii nr. 566/2004), cu modificările și  completările ulterioare, din care să reiasă că acestea se încadrează în categoria societate cooperativă agricolă sau cooperativă agricolă.
4. Declarație pe proprie răspundere a solicitantului prin care se angajează ca, la comercializare, etichetele sau ambalajele produselor obținute conform schemelor de calitate, să fie inscripționate cu logo-ul aferent schemei.
5. Precontract/Contract încheiat cu un Organism de Inspecție și Certificare acreditat de RENAR și recunoscut de MADR.
6. FIȘA DE ÎNREGISTRARE A PRODUCĂTORILOR ÎN AGRICULTURĂ ECOLOGICĂ, eliberată de DAJ/DAM București, acolo unde este cazul.

7. În cazul solicitanților care primesc punctaj în cadrul principiului asocierii fermierilor și grupurilor de fermieri în cadrul grupurilor de producători:

    a) Statutul grupului de producători;
    b). Lista membrilor grupului de producători, actualizată la data depunerii cererii de finanțare;
acolo unde este cazul. 
11. Declarație privind prelucrarea datelor cu caracter personal. ( Anexa 8). 
12. ALTE DOCUMENTE JUSTIFICATIVE (SE VOR SPECIFICA DUPĂ CAZ)
- Declarație pe proprie răspundere de raportare către GAL ( Anexa 7)
15.2 Anexele Ghidului Solicitatului pentru Măsura 3/3A
1. Anexa 1 Cererea de Finanțare

2. Anexa 2  Model plan de acțiuni
3. Anexa 3 Fișa măsurii 3/3A
4. Anexa 4 Anexa I la Tratatul de Instituire al Comunității Europene
5. Anexa 5 Model Contract de finanțare
6. Anexa 6 Acte normative utile

7. Anexa 7 Declarație propria răspundere raportare GAL
8. Anexa 8 Declarație privind prelucrarea datelor cu caracter personal 

9.  Anexa 9 – Procedura de evaluare și selecție GAL
10. GE 1.2 L Fișa de verificare generală a proiectului 
15.3 GAL VALEA MUNTELUI  ÎN  SPRIJINUL  DUMNEAVOASTRĂ  
Fiecare cetăţean al României, precum și persoanele juridice de drept român care se încadrează în aria de finanţar e a Măsurilor din cadrul PNDR, au dreptul să beneficieze de fondurile europene nerambursabile pentru finanţarea propriilor proiecte de investiţii pentru dezvoltare rurală.

GAL VALEA MUNTELUI vă stă la dispoziţie de luni până vineri între orele 8:30 și 17:00 pentru a vă acorda informaţii privind modalităţile de accesare a măsurilor din SDL, dar și pentru a primi propunerile sau sesizările dumneavoastră privind implementarea SDL. 

Experţii GAL vă pot acorda, pe loc sau în termenul legal (maximum 30 de zile), orice informaţie necesară în demersul dumneavoastră pentru accesarea fondurilor europene. Însă, nu uitaţi că experţii GAL nu au voie să vă acorde consultanţă privind realizarea proiectului.

Echipa GAL vă poate ajuta ori de câte ori aveţi o plângere, o reclamaţie sau o petiţie privind o situaţie care intră în aria de competenţă a GAL. 

De asemenea, dacă consideraţi că sunteţi nedreptăţit, defavorizat sau sesizaţi posibile neregularităţi în derularea implementării SDL, nu ezitaţi să vă adresaţi în scris GAL Valea Muntelui, pentru soluţionarea problemelor. 

Pentru a reclama o anumită situaţie sau pentru a sesiza eventuale neregularităţi informaţi-ne în scris. Trebuie să ţineţi cont că pentru a putea demara investigaţiile și aplica eventuale sancţiuni, reclamaţia sau sesizarea trebuie să fie explicită, să conţină informaţii concrete, verificabile și datele de contact ale persoanei care a întocmit respectiva reclamaţie sau sesizare.

Pentru a afla detalii privind condiţiile și modalitatea de accesare, fondurile disponibile precum și investiţiile care sunt finanţate prin FEADR, consultaţi acest Ghid. Dacă doriţi informaţii suplimentare puteţi să formulaţi întrebări către GAL Valea Muntelui.
DATE DE CONTACT

 GAL Valea Muntelui 

Adresă sediu: Comuna Asău, Sat Straja, Nr.241, Judeţ Bacău 

Tel/fax: 0234 382 091 

Email: office@galvaleamuntelui.ro 

Web: www.galvaleamuntelui.ro
	Nume/Prenume
	Funcție
	Adresă e-mail
	Telefon

	Vlad Ochiroș
	Manager GAL
	vlad.ochiros@galvaleamuntelui.ro
	0767/458670

	Alixandrescu Andreea
	Manager proiecte
	andreea.alixandrescu@galvaleamuntelui.ro
	0785/294863

	Alexandra Dobrițoiu
	Manager proiecte
	alexandra.dobritoiu@galvaleamuntelui.ro
	0785/293619

	Mihail Stangaciu
	Manager Financiar
	mihail.stangaciu@galvaleamuntelui.ro
	0745/541662

	Bran – Cozmolici Adina - Mihaela
	Manager proiecte
	adina.cozmolici@galvaleamuntelui.ro
	0785/293618

